IFIMES: Proterivanje ambasadora Božovića-zamka za Vučića\nTanjug 18. decembra 2020. 07:33\nLJUBLJANA – Proterivanje srpskog ambasadora Vladimira Božovića iz Crne Gore, samo četiri dana pre formiranja nove vlade bez DPS-a Mila Đukanovića, bila je zamka u koju predsednik Srbije Aleksandar Vučić nije upao, ističe se u analizi Međunarodnog institute IFIMES sa sedištem u Ljubjani.\nAnalitičari Instituta za bliskoistočne i balkanske studije (IFIMES) pojašnjavaju da je potez proterivanja ambasadora Božovića zahtevao reciprocitet druge države, u ovom slučaju Srbije, da protera ambasadora Crne Gore Tarzana Mloševića (DPS).\nVučić je, navodi se, usešno uspeo da izbegne da upadne u zamku i protera rnogorskog ambasadora, kada bi zajedno sa Srbijom bio optužen za mešanje u unutrašnje stvari Crne Gore i ugrožavanje regionalne saradnje, mira i stabilnosti.\nVučić je tu zamku izbego povlačenjem odluke o proterivanju crnogorskog ambasadora čime je osujećen Đukanovićev plan izazivanja novih napetosti i nestabilnosti, koji je, kako se navodi, već decenijama živeo na račun spora Beograda I Prištine.\n„Srbija je odlukom da povuče meru proterivanja ambasadora Crne Gore iz Srbije ali i odlukom da ne opozove svog ambasadora (Božovića) poslala jasnu i nedvosmislenu poruku u Crnu Goru šta očekuje od nove vlade“, ukazuju analitičari IFIMES-a.\nPojašnjavaju da zahtev Srbiji da opozove svog ambasadora i da imenuje novog je „grubo mešanje u unutarnje stvari suverene zemlje“, a u praksi bi to, ističu, značilo, da Srbija narednih ključnih 7-8 meseci, koliko bi trajala procedura za slanje novog ambasadora, ne bi imala svog najvišeg diplomatskog predstavnika u Podgorici.\nPodsećaju da je evropski komesar za proširenje Oliver Varheji pozdravio odluku Vlade Srbije da povuče odluku o proterivanju ambasadora Crne Gore i pozvao da Crna Gora uradi isto.\nAnalitičari IFIMES-a smatraju da je potrebno da nova crnogorka vlada relaksira odnose sa Srbijom i drugim susedima i predlažu održavanje zajednčke sednice sa vladama susednih država.\nKao korak prijateljstva i prijateljskih susedskih odnosa, smatraju da bi Vlada Crne Gore trebalo bi, da donese odluku o vraćanju ambasadora Božovića i time barem delimično anulira narušene odnose između dve zemlje.\nTo bi, ističu, bila istinska poruka i potvrda crnogorske vlade da vodi politiku diskontinuiteta u odnosu na režim Mila Đukanovića.\nKao zanimljivo ističu da bivša vlast Đukanovića u zvaničnom saopštenju o proterivanju ambasadora Srbije ne samo da nije navela tačan datum Konvencije na kojoj se temelji takva odluka, već je citiran pogresan član 41, koji govori o imunitetu i privilegijama.\nI da stvar bude još paradoksalnija, napominju, diplomatska nota o proterivanju nikada nije uručena ambasadoru Božoviću, jer se, kako navode, ambasador u vreme donošenja ove odluke nalazio u Beogradu.\nJasno je, ističu analitičari, da Srbija neće opozvati svoga ambasadora u Crnoj Gori Božovića i da je zapravo „sučaj proterivanja Božovića“, sada test za šefa crngorske diplomatije Đorđa Radulovića, koji se već spominje kao kadar bivše vlasti i Agencije za nacionalnu bezbednost (ANB).\nA njegova odluka u slučaju ambasadora Božovića će pokazati kojem taboru zaista pripada, ističu analitičari I pitanju može li normalizacija odnosa sa najznačajnijim spoljnotrgovinskim partnerom i najbližim susedom Srbijom ići preko istrajavanja na pogrešnoj odluci prethodnog ministra spoljnih poslova u tehničkoj vladi DPS-a, koju i sam kritikuje.


• Moda • Ljiljani Stjepanović nagrada "Bora Mihailović"\t30.01.2014.\nLjiljani Stjepanović uručena je nagrada 'Bora Mihailović' koju Kruševačko pozorište tradicionalno dodeljuje za doprinos pozorišnom životu Srbije i Kruševca.\nNjenu karijeru dugu 40 godina obeležili su brojni uspesi i značajne nagrade, priznanja i velike uloge među kojima i one odigrane u Kruševačkom pozorištu u predstavama “Lepotica Linejna” i “Put oko sveta”.\n“Volim da dobijam nagrade, to je priznanje da je neko video nešto što ste vi uradili, da neko to ceni. Svaka nagrada je meni bila draga u životu, a bilo ih je dosta, i vrlo velikih i vrlo značajnih, među njima i 'Žanka Stokić', pa Nušićeva za životno delo, ali ova nagrada ima jedno posebno mesto u mom srcu zato što sam je dobila upravo u ovom ansamblu od ljudi koji su meni posebno dragi i za koje sam se ja strasno vezala”, rekla je Tanjugu Ljiljana Stjepanović.\nRezultati dolaze ako verujete u to što radite i ako ima ljubavi, priča ona i ističe da joj je Kruševac, u koji namerava da se preseli, vratio entuzijazam.\n“Dolaskom u Kruševac moj entuzijazam se vratio. Strasno volim svoj posao, ali u nekim godinama postanete skeptik i postavljate sebi razna pitanja, kao na primer, zašto se ja bavim ovim poslom, da li to uopšte neko zna da ceni, da li je to umetnost, navela je Stjepanović i dodala da joj se u Kruševcu vratila vera, jer se sve radi na vrhunskom nivou, a publika je fantastična.\n“Nisam osetila ovako dobru energiju odavno, decenijama”, dodala je ona.\nOva beogradska glumica, prvakinja Pozorišta na Terazijama nije zadovoljna odnosom prema kulturi i kaže da perspektive nema ukoliko se takav odnos nastavi.\nU Srbiji je uvek ''ekstremno'' za kulturu, kaže glumica i pita, 'dokle više'.\nOna predlaže da se malo 'podeli ta muka, a ne samo kultura da pati'. Konstatujući da je ponižavajuće šta se radi sa kulturom, u kojoj i od koje kao da isto ne žive neki ljudi, Stjepanović je navela i ljudi koji rade u pozorištu treba da imaju gde da zarađuju pare, da i oni imaju porodice, da treba da jedu... da ne treba samo udarati po kulturi i kresati budžete.\nSvima koji će doći posle novih izbora, Stejepanović je poručila da bi trebalo da se ''sva muka podeli na sve pođednako, a ne samo da se udara po kulturi”.\nSrbija, podsetila je Stjepanović, ima dobru publiku, koja zna šta je pozorište, ali nije dovoljno da glumci samo budu entuzijasti, već treba da budu plaćeni za to.\n“Ako se nastavi ovaj trend, da se ne snimaju filmovi, da nema za dramski program, za predstave, onda je najbolje da se bavimo samo folk paradama iil već kako se zovu sve te pesme. Nemam ništa protiv toga, i to ljudi vole, ali da prosto onda ovaj narod usmerimo samo u jednom pravcu, da pogasimo sva pozorišta, da više nema kulture i da se vratimo eventualno u srednji vek”, – zaključila je Stjepanović.\nBelovodska rozet Foto:Akter ostale vesti Autor/izvor: Akter _ vvv


Portal Sarajevo-RS.com - Jedinstvom i duhovnom obnovom do nacionalnog opstanka\nJedinstvom i duhovnom obnovom do nacionalnog opstanka\nSubota, 02 Septembar 2017 21:23\nNovoimenovani mitropolit dabrobosanski Hrizostom rekao je večeras na Sokocu da se svi trebamo ujediniti i duhovno obnoviti srpski narod zbog nacionalnog opstanka.\nOn je rekao da je ovo za Sokolac, ali i za njega lično, kao i za mitropoliju, veliki istorijski događaj.\n„Sutra počinjemo služiti u Mitropoliji dabrobosanskoj moleći Boga da nam bude uspješno, da djelo koje smo radili 26 godina u eparhijama bihaćko-petrovačkoj i zvorničko-tuzlanskoj nastavimo sa Božijim blagoslovom u Mitropoliji dabrobosanskoj“, rekao je mitropolit Hrizostom.\nMitropolit Hrizostom je dodao da se ne trebamo okretati u prošlost, već ka budućnosti i tome „šta treba da budemo i šta treba da predstavljamo“.\n„U tom cilju ja ću služiti u toj misiji Mitropoliji dabrobosanske, na najbolji mogući način vjerujući da ću time služiti najbolje srpskom narodu, ali i svim drugim narodima u BiH“, poručio je mitropolit Hrizostom.\nNačelnik opštine Sokolac Milovan Bjelica rekao je večeras da je od septembra 1992. godine na Sokocu privremeno sjedište Mitropolije dabrobosanske i da se na Sokocu nalazi dom za mitropolita dabrobosanskog gdje će provoditi najveći dio vremena.\n„Poslije okončanja svih dešavanja od 1992. do 1995. godine stvoreni su uslovi za povratak tadašnjeg mitropolita dabrobosanskog Nikolaja u Sarajevo, ali je sjedište Mitropolije dabrobosanske ostalo Sarajevo-Sokolac“, rekao je Bjelica novinarima.\nNa prijemu novimenovanog mitropolita Hrizostoma prisustvovao je srpski član Predsjedništva BiH dr Mladen Ivanić, ministar spoljne trgovine i ekonomskih odnosa, gradonačelnik Istočnog Sarajeva Nenad Vuković, predsjednik SDS Vukota Govedarica, brojno sveštenstvo, predstavnici gradske i lokalne vlasti.\nNjegova svetost patrijarh srpski Irinej ustoličiće novoimenovanovanog mitropolita dabrobosanskog sutra u Sabornoj crkvi Roždestva Presvete Bogorodice u Sarajevu.\nPoslednji put izmenjenoSubota, 02 Septembar 2017 21:53\nViše iz ove kategorije « Prijem za članove ruskog pjevačkog društva „Derbenevka“ Ustoličen 61. mitripolit dabrobosanski Hrizostom »


Petronijević: Presuda Karadžiću – najslabija tačka Sarajeva – Zvornik Danas\nNaslovna/VIJESTI/Ex-Yu/Petronijević: Presuda Karadžiću – najslabija tačka Sarajeva\nIgor Golubović Send an email 10. фебруара 2017\nPonovni pokušaj Sarajeva da Beograd dovede u vezu sa genocidom, koji je propao 2007. godine, osuđen je na neuspjeh ukoliko dokazi budu traženi u prvostepenoj presudi nekadašnjem predsjedniku Republike Srpske Radovanu Karadžiću, piše današnja „Politika“.\nЈedan od Karadžićevih advokata Goran Petronijević pojašnjava da je drugostepeni postupak Karadžiću u toku, ali da se Tužilaštvo nije žalilo na tu tačku presude, što znači da je ona i prije okončanja tog postupka postala pravosnažna.\n„To govori da je `bosanska` strana slabija u činjeničnom stanju, nego što je bila prije presude Karadžiću, odnosno kada je tužba podignuta“, smatra Petronijević.\nOn podsjeća da je Karadžića oslobođen tačke optužnice za genocid u sedam opština, pa samim tim za „genocid ne može biti kriv ni neko drugi“.\n„Ukoliko bi drugostepeno veće preinačilo presudu, pa oglasilo Karadžića krivim i za tu tačku, onda bi postojala eventualna opasnost da se i srpsko rukovodstvo dovede u vezu sa tim. Međutim, drugostepena odluka za Karadžića neće biti doneta do kraja 2018. godine, a druga stvar, sigurno neće nešto takvo da se desi jer je ta tačka pravosnažno otpala i u slučaju Momčila Krajišnika“, rekao je Petronijević.\nKomentarišući tvrdnje dijela sarajevske javnosti da za podnošenje žalbe na raniju presudu nije potrebno nikakvo izjašnjavanje Predsjedništva BiH, te da ne postoji ni teoretska mogućnost da srpski član Predsjedništva Mladen Ivanić blokira obnovu postupka protiv Srbije, Petronijević je rekao da to nije tačno.\n„Prema Dejtonskom ustavu sva spoljnopolitička pitanja, uključujući i ovo, zahtevaju konsenzus sva tri entiteta“, ukazao je Petronijević.\nOn je podsjetio da toga nije bilo kada se tužba podnosila i da je sve počelo kada je Alija Izetbegović dao nekakvo punomoćje preko tadašnjeg ministra spoljnih poslova BiH Muhameda Šaćirbeja, advokatu u SAD, pa je to onda osnaženo odlukom tadašnje Vlade ili Predsjedništva i naknadno su tome pristupili Hrvati.\n„Dakle, nije bilo legitimiteta za podnošenje tužbe, Međunarodni sud pravde trebalo je da je odbaci, ali je greška našeg pravnog tima što se nije na to pozivao“, rekao je Petronijević.\nOn je zaključio da Međunarodni sud pravde ne bi trebalo da prihvati zahtjev za reviziju, da nema pravnog preduslova za to, ali, kako kaže, ništa nije isključeno jer „taj sud nije uvijek bio dosledan u svojim odlukama“.\nUbijen Abu Hani al Masri, veteran bh. rata\nPodzemlje Emira Kusturice najbolji film na Balkanu


City :: COVID-19 :: Prva doza vakcina za oko hiljadu medicinara, nije poznato kada će se vakcinisati građani\nHome | COVID-19 | Prva doza vakcina za oko hiljadu medicinara, nije poznato kada će se vakcinisati građani\nPrva doza vakcina za oko hiljadu medicinara, nije poznato kada će se vakcinisati građani\nMinistarstvo zdravlja je uputilo prvu dozu “Fajzerovih“ vakcina za zdravstvene radnike u Nišu i danas će se u Kliničkom centru izvršiti vakcinacija na četiri punkta, gde će biti vakcinisano 400 zdravstvenih radnika, rekao je direktor Kliničkog centra Zoran Perišić\nPerišić je istakao da će prvi biti vakcinisani zaposleni na Infektivnoj klinici, kao i zaposleni na Klinici za anesteziologiju, a onda će redom biti vakcinisani iz svih ostalih jedinica KC Niš.\nU tri dana, počevši od 5. janura biće vakcinisano oko 1000 zaposlenih u Kliničkom centru Niš, kao i zaposleni u ustanovama primarne zdravstvene zaštite ATD, Zavod za zaštitu studentata itd, kazao je Perišić.\nVakcina je na dobrovoljnoj bazi , a zaposleni koji ne žele da se vakcinišu neće biti sankcionisani, mada je savet da to svi urade.\nNe zaboravite da će ovo biti sezonska vakcina, jer broj antitela sa vremenom pada tako da zaštita nije konačna kao kod vakcina za neke druge bolesti, ističe Perišić.\nPerišić je rekao da očekuje da će građani moći da se vakcinišu nakon što se prvo budu vakcinisali oni koji su prioritet, ali da ne zna tačno kada.\nMasovna vakcinacija stanovništva će sigurno krenuti iza ovog akta, kada i u kom trenutku ja ne mogu da vam dam odgovor na to pitanje.\nIako se činilo da broj novozaraženih pada , trenutno stanje ne ocenjuje kao dobro i apeluje na građane da se ne opuštaju.\nBrojke ne padaju, nemojte da se zavaravamo. Mi imamo sav potreban materijal i zaštitu za lečenje, ali smo i dalje sa dosta pacijenata. Ima mesta kao što ga je do sada i bilo, alli nije vreme za opuštanje. Još uvek čekamo da li će biti nekih dešavanja posle Božića, kada će se ljudi malo više družiti.\nMilorad Jerkan je istakao da je edukovano preko pedeset timova i da su sve ekipe spremne da aplikuju vakcinu i na stacionarnom i terenskom delu, pa će moći da se daju vakcine i u kućnim uslovima.\nMiodrag Stojanović, direktor Instituta za javno zdravlje kaže da je obezbeđen hladni lanac i da vakcina može da traje još pet dana kada se iz veoma niske temperature ubaci u normalan frižider .\nRevakcinacija je za 21 dan od dana kada se primi vakcina i mora da bude ista vakcina kao i revakcina, što znači da se ne može primiti Fajzerova pa onda neka druga za revakcinu. Stojanović naglašava da će se voditi evidencija i plan koji će se pratiti za svakog ko se bude vakcinisao.


Komnenović je naglasio da izgradnja šetališta Belani sada podrazumijeva potpuno drugačiju tehnologija radova u moru, od čega je 80% radova završeno\n7138 pregleda\t2 komentar(a)\nMikijelj i Komnenović, Foto: Opština Tivat\nPredsjednik Opštine Tivat Željko Komnenović i direktor Javnog preduzeća za upravljanje morskim dobrom (JPMD) Mladen Mikijelj, danas su razgovarali o projektima koji bi trebalo da budu realizovani u zoni morskog dobra na teritoriji opštine Tivat.\nKomnenović i Mikijelj su, kako je saopšteno iz lokalne uprave, obišli i gradilište budućeg lungomare šetališta na plaži Belani.\nOpština Tivat je do sada u projekat izgradnje šetališta Belani uliožila oko 390.000 eura, a u ovoj fazi preostala su ulaganja od 100.000 eura.\nRadovi na Belanimafoto: Opština Tivat\nProjekat je trebalo da bude okončan u martu prošle godine, ali po riječima Komnenovića "izvođač nije mogao odgovoriti zahtjevima projekta, pa se cesijom došlo do novog izvođača radova."\nProjekat na Belanima u ovoj fazi predviđa izgradnju obalnog šetališta, a u kasnijim fazama ovdje će kako je najavljeno biti izgrađen ugostiteljski objekat i dio tribina za budući otvoreni bazen između ponti.\nKomnenović je naglasio da izgradnja ovog šetališta sada podrazumijeva potpuno drugačiju tehnologija radova u moru, od čega je 80% radova završeno.\n"Do kraja januara biće završeno i preostalih 20% ove faze izgradnje", rekao je predsjednik Opštine Tivat i napomenuo da je ukupna vrijednost prve faze 500.000 eura, cjelokupnog projekta oko dva miliona eura, a da se realizacija II i III faze očekuje naredne godine.\n"Bivša rukovodstva i Morskog dobra i Opštine Tivat više su se bavila skicama i idejnim rješenjima. Za razliku od njih mi smo spremni da radimo na terenu kako bismo realizovali kapitalne projekte obalnog uređenja", rekao je Mikijelj i za narednu godinu najavio ulaganja u vrijednosti od 4-5 miliona eura, "što bi trebalo da bude rezultat saradnje i budućih razgovora na relaciji Morsko dobro, Opština Tivat i državna Uprava za javne radove".\nKomentarišući medijske natpise kako se odustalo o projekta uređenja obale na potezu od Donje Lastve do Lepetana, Mikijelj je naglasio kako "nije došlo do samovoljnog izbacivanja projekta iz Plana korišćenje sredstava, već se nisu stekli uslovi da se projekat realizuje, imajući u vidu potrebu rješavanja pitanja odvođenja kanalizacije za Lepetane".\nPo riječima Mikijelja kanalizacioni odvodi bi morali biti dio projekta šetališta.\nUkupna vrijednost ovog šetališta iznosiće 2,4 miliona eura.\nKomnenović je rekao da su upravo danas nastavljeni radovi i na šetalištu u Krašićima, te da je gotov projekat za nastavak radova na ovoj lokaciji.\nObilasku terena prisustvovao je i direktor Direkcije za investicije Opštine Tivat Budimir Cupara.\nOn je rekao kako kompanija "Artek" izvodi radove na nespornoj dionici šetališta u Krašićima, što predstavlja četvrtinu ukupne dužine dijela te promenade koja se gradu u ovoj fazi.\n"Sudski postupak za sporni dio zemljišta sa kompanijokm "Adria bau" se nastavlja, a do sada je Opština uplatila određen iznos po osnovu eksproprijacije", istakao je Cupara dodajući da u lokalnoj upravi očekuju uspješnu realizaciju i ovog projekta.\nOpština TivatTivatMorsko dobroŽeljko KomnenovićMladen MikijeljBelanišetalište BelaniBudimir Cupara


Beta 8. avgusta 2017. 19:55\nAmbasadorka Nemačke u Prištini Angelika Fits ocenila je da je u ovom trenutku nastavak dijaloga Prištine i Beograda teško moguć, jer postoji velika asimetrija izmedju dve pregovaračke strane.\nNa jednoj strani je predsednik (Srbije Aleksandar Vučić) koji je na izborima vrlo ojačan i ima jaku stranku iza sebe, a u Prištini je vlast podeljena izmedju tri različita tabora i nema nacionalnog konsenzusa o bilo kojoj temi, i u takvoj situaciji nastavak dijaloga je teško moguć, rekla je Fits za Dojče vele.\nOna je ocenila da partijama na Kosovu nije uspelo da se dogovore oko nacionalne agende i da oko nje postignu konsenzus, a da političare u takvom nečem sprečavaju pre svega egoizmi.\nNemačka ambasadorka dodala je da ne očekuje nikakvo rešenje u novoj rundi razgovora o formiranju nove kosovske vlade i skupštinske većine, zakazanoj za 10. avgust.\n„Čak i kada bi narednih dana ili nedelja bila dobijena većina za formiranje vlade, za šta je potreban 61 glas, 61 ili 62 od ukupno 120 bi doneli nestabilnu vladu, kada znamo da u parlamentu vrlo često nema kvoruma. To znači da ni neki normalan zakon, za čije donošenje je potrebna prosta većina, ne bi mogao da bude donet“, rekla je Fits.\nOna je rekla da Kosovu verovatno sledi faza nestabilnosti koja će dovesti do potrebe za novim izborima, što je vrlo nepovoljno, ali po njenoj oceni nema načina da se taj proces ubrza jer Kosovo, za razliku od susednih zemalja, nema iskustvo sa vladom pre 2008. i sada nastaje moderno Kosovo, što je bolan proces koji zahteva vreme.


U martu otpuštanje 2.750 pripadnka oružanih snaga - Klix.ba\nU martu otpuštanje 2.750 pripadnka oružanih snaga\n12.11.2009. u 13:06\nZbog zakonskih limita, početkom marta 2010. godine ugovori o profesionalnoj službi za oko 2.750 vojnika u Oružanim snagama BiH isteći će i neće moći da ih obnove po automatizmu, rekao je danas u Sarajevu pomoćnik ministra odbrane BiH za upravljanje personalom Sead Muratović.\nMuratović je, u pauzi Radionice o tranziciji vojnog personala, rekao da će u martu 2010. godine službu napustiti ljudi starosti do 35 godina, zbog čega su Ministarstvo odbrane i Oružane snage BiH 2008. godine počeli razvoj koncepta tranzicije koji ima dalekosežan smisao.\n"Očekujemo da će ovaj broj biti nešto manji zbog napora Ministarstva odbrane BiH da internim aktivnostima pokuša određeni broj pripadnika prekategorizovati i promijeniti im status", rekao je Muratović.\nOn je dodao da su pripadnici Oružanih snaga radili puno na edukaciji, neki su završili fakultete i prestižne škole i to im omogućava da promijene status.\nMuratović je naveo da će veliki broj pripadnika Oružanih snaga BiH biti angažovan i u mirovnim operacijama u svijetu.\nPrema njegovim riječima, mladim ljudima koji budu napuštali Oružane snage treba pružiti pomoć kako bi se na najuspješniji način integrisali u segment civilnog društva i biznisa i nastavili normalno doprinositi državi.\nOn je napomenuo da napore Ministarstva odbrane podržavaju parlament BiH, Predsjedništvo i Savjet ministara BiH, što će doprinijeti da ovaj broj pripadnika bude manji.\n"I pored svega, mora se voditi računa da očuvamo operativnu stranu Oružanih snaga BiH i ona nijednog trenutka ne smije biti sporna", istakao je Muratović.\nOn je dodao da veliki odlazak može da uzrokuje i određene probleme za sistem, a da se to ne bi dogodilo počeo je prijem novih mladih ljudi.\nMuratović je podsjetio da je ministar odbrane uputio pismo generalnom sekretaru NATO-a u Brisel u kome predlaže formiranje novog "trast fonda" za BiH.\nOn je rekao da su ostvareni i kontakti sa lokalnim zajednicama, jer su vojnici i njihovi građani, kako bi im pronašli posao.\nMuratović je podsjetio da je 30. septembra uspješno okončan NATO "Trast fond" za BiH kojim je obuhvaćeno oko 3.000 pripadnika Oružanih snaga koji su demobilisani 2004., 2006. i 2007. godine.\nNikola Todorčevski, direktor Regionalnog centra za pomoć u provođenju sporazuma o kontroli naoružanja i verifikaciji /RAKVIAK/ sa sjedištem u Zagrebu, rekao je da su današnju Radionicu o tranziciji vojnog personala organizovali u saradnji sa Ministarstvom odbrane BiH.\nOn je istakao da je cilj radionice da se prenesu iskustva zemalja regiona kako bi uspješno bio riješen problem zbrinjavanja viška pripadnika vojske.\nU radu današnje radionice, osim predstavnika Ministarstva odbrane BiH, Oružanih snaga BiH i RAKVIAK-a, učestvovali su i predstavnici ministarstava odbrane Srbije, Hrvatske, Moldavije, Makedonije i Albanije, te predstavnici Međunarodne organizacije za migracije, NATO-a i drugih institucija.


Poslovni softver i poslovna rešenja | YUNET INTERNATIONAL\nOffice 365 je Cloud servis koji dolazi iz Microsofta i pruža alate kojima možete obaviti posao s gotovo bilo kog mesta i sa bilo kojeg uređaja , od kuće, iz kancelarije, sa desktop računara, tableta ili telefona.\nSa našim CRM (Customer Relationship Management) rešenjima unapredite prodaju, marketing i podršku klijentima.\nUslovi savremenog tržišta zahtevaju maksimalnu fokusiranost kompanija na poslovanje, sa ciljem da svoje procese optimizuju do najsitnijih detalja i ostvare najefektivnije rezultate.\nCPP obuhvata različite segmene poslovanja kao što su finansijsko knjigovodstvo, fakturisanje i obračun PDV-a, robno-materijalnu evidenciju, evidenciju kadrova i obračun zarada, platni promet, vođenje osnovnih sredstava, evidencija proizvodnje.\nKao sertifikovani partneri kompanije Microsoft pružamo usluge realizacije složenih informacionih sistema za koje ne postoje standardna rešenja.\nUkoliko želite da se vaši televizijski ili radio programi prate na svakoj tački naše planete putem Interneta, za vas je Yunet pripremio uslugu striminga.


Svako jutro 5.000 ljudi "demantuje mržnju prema Srbima i RS" - Vijesti.PLUS\n26. 07. 2020. u 17:24 26. 07. 2020.\nMeđuentitetska granica u Sarajevu @spin-portal.info\nOdržavanje konstantnih tenzija, bilo da su one životne, poslovne, političke ili bilo kakve druge, umijeće je koje političari s ovih prostora prakticiraju već duži vremenski period, čak unazad nekoliko decenija.\nTako često imamo situaciju u kojoj verbalno izrečene tvrdnje nadjačaju realno stanje na terenu, pa ponekad imamo osjećaj da sami sebe ispitivamo da li je stvarnost ono što čujemo od drugih ili ono što vidimo ispred sebe.\nSve zna i u sve se razumije\nNajveći majstori takvih manipulacija u posljednje vrijeme su upravo političari, koji će danas za svoje izgovorene riječi već sutra vrlo brzo naći opravdanje da su iste izvučene iz konteksta i da ih se nije shvatilo kako treba.\nDrugi će, poput aktuelnog člana Predsjedništva BiH iz reda srpskog naroda, i dalje stajati čvrsto iza svojih riječi za koje su još u startu znali da nemaju uporišta u stvarnosti, ali oni svojom pojavom, baš poput Dodikove o kojoj i govorimo, nastoje odati utisak osobe koja jedina sve zna i u sve se razumije.\nUpravo je Dodik jučer kazao da za njega “u glavnom gradu Bosne i Hercegovine u kontinuitetu živi mržnja prema Srbima i svemu što je srpsko“, podsjećajući valjda još jednom javnost kako je i njemu lično teško svaki put otići u Sarajevo na svoje radno mjesto u Predsjedništvo BiH.\nObične ljude zanima samo kako preživjeti\nZanimljivo je kako je predsjednik SNSD-a bez ikakvog osnova i uporišta sve građane glavnog grada BiH, kao i sve političke stranke koje tamo djeluju, svrstao pod kako on kaže “isti instrument mržnje prema Srbima i Republici Srpskoj“.\nA da ga upravo Srbi iz Republike Srpske najviše demantuju pokazuju i brojevi na dnevnom nivou u kojima se vidi da najmanje 5.000 građana entiteta RS svako jutro odlazi na posao u Kanton Sarajevo, bilo da je riječ o poslovima u privatnim firmama ili je u pitanju rad u državnim institucijama BiH.\nKako sve ne bi bilo u domenu “rekla / kazala” podaci o brojevima osoba iz entiteta RS koji rade u Kantonu Sarajevo odnose se na službene brojeve koje je prikazala Porezna uprava Federacije BiH iz 2019. godine.\nEkskluzivno pravo na istinu\nOsim što obični narod demantuje čalana Predsjedništva BiH iz reda srpskog naroda, demantuju ga u posljednje vrijeme i politički predstavnici upravo njegove stranke, a koji se nalaze na čelu važnijih institucija države Bosne i Hercegovine, poput predsjedavajućeg Zastupničkog doma Parlamenta BiH, Doma naroda BiH, Vijeća ministara BiH, VSTV-a, SIPA-e, RAK-a…\nDodik "Mržnja prema Srbima konstantno živi u Sarajevu"U ovom momentu Srbi imaju predsjedavajućeg Zastupničkog doma, Doma naroda, VIjeća ministara, VSTV-a, SIPA-e, RAK-a…Zajebana je to mrznja braco Srbi!!!\nPosted by Srdjan Puhalo on Saturday, July 25, 2020\nMeđutim, upravo ovakve podatke rijetko ćemo čuti u medijima, jer jednostavno ne odgovaraju diskursu bh. političara koji zapravo ne vole kada im se istina kaže ulice, nego zapravo jedini žele imati “ekskluzivno pravo na to šta je istina, a šta nije“.\nTeme:Milorad DodikmržnjaposaoRepublika SrpskaSarajevoSrbi\nV. P. 26. 07. 2020.


Faktor | Savez samostalnih sindikata BiH: Bez dogovora s Vladom FBiH i Udruženjem poslodavaca\nSavez samostalnih sindikata BiH: Bez dogovora s Vladom FBiH i Udruženjem poslodavaca\n28.04.2020. / 16:22\nJutrošnji sastanak u Vladi Federacije BiH kojem su prisustvovali predstavnici Vlade, Udruženja poslodavaca i Saveza samostalnih sindikata BiH završen je bez dogovora.\nKako je saopćeno iz Saveza samostalnih sindikata BiH, predstavnici sindikata na čelu sa predsjednikom Mevludinom Bektićem, nisu prihvatili prijedloge koji se odnose na izmjene i dopune Zakona o radu.\n- Dostavljen je prijedlog koji nije u skladu sa dan ranije održanim sastankom, odnosno, zapisnikom sa tog sastanka.\nSindikat je ranije iznio prijedlog da se problematika organizacije rada, odnosno, pojedina pitanja iz radno-pravnih odnosa u vrijeme aktulene pandemije i drugih vanrednih okolnosti riješi kroz donošenje novog Općeg kolektivnog ugovora.\nMeđutim, za takav prijedlog nije bilo razumijevanja od strane druga dva socijalna partnera - navode iz Saveza.\nCilj je, dodaje se u saopćenju, također bio da se tim ugovorom riješi i pitanje najniže plaće u Federaciji BiH.\n- Savez sindikata će sačiniti prijedlog "Lex specialis" zakonskog rješenja vezanog za pojedina prava iz radnog odnosa i organizaciju rada u vrijeme proglašenog stanja nesreće i drugih vanrednih okolnosti, te će isti predložiti socijalnim partnerima, nakon što ga prethodno usvoje organi sindikata.\nSindikat neće dopustiti da se aktuelna kriza lomi isključivo preko leđa radnika, a da pri tome poslodavci sve čine da sačuvaju stečeni kapital, pri tome predlažući za radnike nepovoljna zakonska rješenja u ovim teškim vremenima - navodi se u saopćenju Saveza samostalnih sindikata BiH.\nSavez samostalnih sindikata BiHMevludin BektićVlada FBiH\nAnaliza SDA: Broj zaposlenih u FBiH u 2021. dostići će rezultat iz rekordne 2019.\nOtvoriti ovo pitanje\nMilićević: Iz fonda će se subvencionirati doprinosi na najniže plaće, a to je sada nekih 320.000 uposlenika


ZVEZDA U SLOVENIJI Prvo teretana, pa taktika - MaxBet Sport\nZVEZDA U SLOVENIJI Prvo teretana, pa taktika\nAleksandar Dragović u teretani (Foto: FK Crvena zvezda)\nFudbaleri Crvene zvezde su od 10 časova i 30 minuta izašli na teren na Brdu kraj Kranja u Sloveniji, kako bi odradili prvi trening u drugom delu priprema koji će biti namenjen tehničko-taktičkom uigravanju ekipe.\nKup Brazila: Na meču Fluminense – Kruzeiro, naša kladionica nudi kvotu 3.10 za igru 1-1.\nZa razliku od Zlatibora, prvotimce šampiona je u Sloveniji dočekalo znatno toplije i sparnije vreme, bez ozbira na to crveno-beli momci su odradili trening na maksimalnom nivou. Sam start treninga započet je u teretani, gde su fudbaleri proveli pola časa napornog rada sa kondicionim delom stručnog štaba. Igrači su se smenjivali ciklično na vežbama, kako bi podigli radnu temperaturu i uradili preko potrebnu aktivaciju za rad sa loptom.\nMilan Pavkov (Foto: FK Crvena zvezda)\nPosle izlaska na travnatu površinu igrači su se podelili u dve grupe, a zatim prešli na aerobni deo rada u vidu laganog istrčavanja kako bi se što brže adaptirali na podlogu. Prelazak na rad sa loptom označio je rad na pas igri, gde je akcenat bio na oštrom dodavanju, brzom oslobađanju lopte, “lažnom” kretanju, kao i na preciznosti.\nPomoćni trener Nenad Sakić je pre samog početka rada istakao da je za igrače pripremljen fizički zahtevan, ali i tehničko-taktički trening. Samim tim ostatak treninga je protekao u uigravanju već dobro poznatih taktičkih elemenata, ali i u usvajanju novih kretnji i zadataka na terenu.\nMotivacija od strane stručnog štaba, naročito Dejana Stankovića, nije izostajala ni u jednom trenutku treninga. Crveno-beli momci podeljeni u dve grupe nastavili su sa daljim radom, a usledila je čuvena vežba “čuvanja lopte” gde je svakako posed primarni cilj, uz naravno reakciju na takozvanu “izgubljenu” ili “drugu” loptu. Ekipa koja bi uspela da poveže deset preciznih dodavanja, a da rival pritom ne oduzme loptu, osvojila bi poen.\nGelor Kanga (Foto: FK Crvena zvezda)\nU finišu treninga usledila je igra na dva gola, a potom i kratka istrčavanja koja su označila kraj današnjeg rada koji je trajao preko 90 minuta. Izabranike Dejana Stankovića očekuje kratak odmor, a potom i popodnevni trening.\nTagovi:Dejan StankovićFK Crvena zvezdaNenad SakićTop3\nEraković: Cilj za narednu sezonu je plasman u Ligu šampiona i odbrana duple krune!\nZVANIČNO Partizan doveo još jedno pojačanje, pridružio se zemljaku!


Korona virus: Rekordan broj zaraženih u Srbiji, preminuo dobrovoljac u ispitivanju oksfordske vakcine – RTVM info\nU danu kada je u Srbiji zabeležen najveći dnevni rast broja obolelih od početka epidemije, sa 512 novih slučajeva u poslednja 24 sata, u Brazilu je preminuo dobrovoljac koji je učestvovao u ispitivanju oksfordske vakcine.\nOksfordski univerzitet saopštio je da će se ispitivanja vakcine na kojoj radi zajedno sa kompanijom AstraZeneka nastaviti uprkos smrti dobrovoljca jer je posle „pažljive procene” utvrđeno da ne postoje bezbednosne pretnje.\nAmerički sajt Blumberg, pozivajući se na „dobro obavešteni izvor”, naveo je da preminuli nije primio vakcinu.\n„Broj prvih pregleda je dvostruko veći nego kontrolnih”, kaže za RTS Timotijević.\nMinistar zdravlja Roberto Speranca kaže da oni „rade dan i noć kako ne bi morali da zatvore sve u kuće” i pozvao Italijane da ne idu na putovanja ukoliko ne moraju.


Ešton: Budućnost Kosova je u EU\nOsvježeno 19. februar/veljača, 2010.\nCatherin Ashton i kosovski premijer Hašim Tači\nVisoka predstavnica EU za spoljnu politiku i bezbednost Ketrin Ešton izjavila je u Prištini da Kosovo ima jasnu evropsku perspektivu. Ešton je razgovarala sa međunarodnim predstavnicima i premijerom Hašimom Tačijem.\nBez obzira što 5 od 27 zemalja članica EU nije priznalo Kosovo, postoji puna saglasnost da Kosovo kao i ceo region imaju evropsku perspektivu i predstavljaju prioritet politike Brisela, izjavila je visoka predstavnica EU za spoljnu politiku i bezbednost Ketrin Ešton.\n“Ono oko čega je EU apsolutno jedinstvena, 100 posto, jeste da je budućnost Kosova u EU”, rekla je Ešton podsećajući na podršku koji Brisel, putem misije Euleksa, nudi Kosovu u oblasti vladavine zakona, te investicija koje su neophodne za ekonomski razvoj.\nU okviru balkanske turneje Visoka predstavnica EU za spoljnu politiku i bezbednost Ešton je u Prištini razgovarala sa specijalnim predstavnikom EU na Kosovu Piterom Fejtom, šefom misije Euleks Ivom de Kermabonom, šefom Kancelarije za vezu EK Rencom Davidijem.\nEšton se sastala i sa premijerom Kosova Hašimom Tačijem, od koga je zatražila da Vlada nastavi saradnju sa Euleksom. Tači je kazao da je Kosovo privrženo regionalnoj saradnji, te da je u okviru evro-atlantskih integracija spremno da sarađuje i sa Srbijom ali na ravnopravnim osnovama, u svojstvu dve države.\nPremijer je pozvao EU da prema Kosovu sprovodi istu politiku liberalizacije viza kao i prema drugim zemljama regiona. Sa svoje strane Kosovo će, kazao je Tači, ispuniti svoje obaveze koje su neohodne za proces integracija.\nEšton je potvrdila da će za dve nedelje EU poslati svoju delegaciju na Kosovo, kada će se razmotriti pitanje vizne liberalizacije za Kosovo.\nPrema rečima Eštonove, tokom balkanske turneje ona je ohrabrila vlade da neguju regionalni dijalog i da će EU pružiti podršku u tome.\n“Moramo da dođemo do praktične regionalne saradnje. Verujem da smo počeli da razgovaramo kako da pokrenemo to pitanje”, izjavila je Ketrin Ešton.\nKosovo, EU i nerealnost Beograda\nEšton: Brisel čeka naredni Bramercov izveštaj\nEšton: Vlasti se moraju usmjeriti ka evropskom cilju


Јапански медији: Токио се укључује у балканску борбу за утицај - Нови Стандард\nJapanski mediji: Tokio se uključuje u balkansku borbu za uticaj\n23.01.2018. 15:20 17.07.2020.\nProfesor Univerziteta Meidži je izrazio da bi nadmetanje Japana i Kine moglo da bude korisno za Srbiju\nIako detalji strategije Pekinga i Tokija na Zapadnom Balkanu još nisu poznati, taj region je potencijalno „bojno polje“ za brojne globalne aktere – Kinu, Japan, Rusiju, SAD i EU, ocenio je naučnik tokijskog Univerziteta Meidži Ljubomir Topalof u članku.\nPravi motiv posete Beogradu povezan je sa bliskom saradnjom koju su Kina i Srbija uspostavile pre više od pet godina. Srbija je važan deo inicijative kineskog predsednika Sija Đinpinga „Jedan pojas, jedan put“ iz 2013. godine, koja predstavlja novi „Put svile“, navedeno je u tekstu.\nTa inicijativa predviđa mrežu kojom dominira Kina, a koja će povezati Aziju, Evropu, Bliski istok, pa čak i delove Afrike, Amerike i Australije i ocenjuje se da će „Jedan pojas, jedan put“ omogućiti Pekingu da proširi globalni politički i ekonomski uticaj.\nNa to Japan odgovara naporima da proširi diplomatsku ulogu u balkanskom regionu. Šinzo Abe je u Beogradu predložio Inicijativu za saradnju na Zapadnom Balkanu u okviru koje će Japan imenovati posebnog ambasadora nadležnog za taj region, naveo je Topalof u članku sa naslovom „Japan, Kina i Zapadni Balkan“.\nAutor takođe navodi da sve više Srba veruje da bi članstvo Srbije u EU bilo loše po tu zemlju, a da „samo mali sanjari“ veruju da će se to dogoditi do 2025. godine.\n„Srbija je jedina država koju je Abe posetio u januaru, a koja nije članica EU i izdvaja se iz više razloga. Najpre jer je za razliku od ostalih pet zemalja, premijer Japana već posetio Beograd pre više od 30 godina, pa se zato Abeova poseta Srbiji smatra pokušajem obnove starih veza“, navodi Topalof.\nAbe je tokom petodnevne turneje u Evropi posetio Estoniju, Letoniju, Litvaniju, Bugarsku, Srbiju i Rumuniju. Njegova poseta baltičkim zemljama i balkanskom regionu odražava višedecenijske napore Tokija da se postavi kao globalni i politički lider, i proširi svoju sferu uticaja upotrebom „meke moći“ i finansijske snage.\n„Na njegovom balkanskom delu putovanja, nekoliko tačaka zahteva pažnju. Najmanje bitan, ali možda najinteresantniji odnosi se na Abeovu posetu Rumuniji, koja bi predstavljala dosadan diplomatki uspeh obe strane sa još dosadnijim saopštenjima za štampu da rumunski premijer Mihaj Tudose nije podneo ostavku noć uoči Abeove posete i ostavio japanskog kolegu bez pratnje“, ocenio je analitičar.\nIzvor Beta/B92, 23. januar 2018.


Iran sprovodi svoje obaveze u okviru međunarodnog nuklearnog sporazuma, izjavio je u Teheranu direktor Međunarodne agencije za atomsku energiju (IAEA) Jukija Amano.\n"Mogu da potvrdim da do danas Iran sprovodi svoje obaveze prema nuklearnom sporazumu", rekao je Amano na konferenciji za novinare.\nAmerički predsednik Donald Tramp koji je u nekoliko navrata optužio Iran da ne poštuje sporazum, zapretio je 13. oktobra da će se SAD povući iz sporazuma i ostavio Kongresu da donese odluku o uvodjenju dodatnih sankcija Iranu kako bi sprečili tu zemlju da napreduje u programu balističkih raketa.\nAmano se u nedelju sastao s predsednikom Irana Hasanom Rohanijem, šefom diplomatije Muhamed Džavadom Zarifom i načelnikom iranske Organzacije za atomsku energiju Alijem Akbarom Salehijem.\n"Želimo nastavak primene nuklearnog sporazuma i da izbegnemo da dogovor (SAD) ugroze, jer bi posledice bile nepredvidive ukoliko bi sporazum bio prekinut", rekao je Salehi.\nPrema njegovim rečima, Iran bi mogao da za samo četiri dana nastavi program obogaćivanja uranijuma do 20 odsto.\n"Međutim, mi to ne želimo, jer se Iran obavezao sporazumom postignutim u Beču da ograniči obogaćivanje uranijuma na 3,5 odsto, što je dovoljno za upotrebu u elektranama", dodao je Salehi.\nPrag od 20 odsto je medjunarodno priznata maksimalna granica za "slabo obogaćeni uranijuma", ali je taj postotak lako povećati u vojne svrhe.


Amazon počeo da isplaćuje pisce po broju pročitanih strana – Bookvar\nSpaljivanje knjiga u literaturi\nRođeni zli: Intervju sa Dušanom Nedeljkovićem\nOd početka jula, grupa autora koji na Amazonovom sajtu objavljuju samizdate više ne dobijati nadoknadu prema tome koliko je puta njihova knjiga daunloudovana. Umesto toga, kako je objavila ta kompanija, oni koji posluju preko sajtova Kindle Unlimitet i Lending Library, servisa za pozajmljivanje knjiga, biće plaćeni shodno tome koliko su korisnici ovog servisa pročitali strana.\nAmazon kaže da je ovaj potez odgovor na “ogroman fidbek” autora, koji su tražili da kompanija “usaglasi isplatu sa dužinom knjige i brojem strana koje su pročitali korisnici”. Autori debljih knjiga, koji su verovatno prvi i forsirali ove izmene, možda će biti nezadovoljni kada otkriju da će ovaj novi sistem za posledicu imati upravo njihovu manju zaradu.\nDo sada je Amazonovo odeljenje za izdavaštvo određivalo mesečni “Select Global Fund”, fond iz kojeg se izdvaja novac koji se zatim deli među autorima shodno tome koliko je ljudi skinuli njihove knjige sa interneta (prošlog meseca, recimo, taj fond je iznosio 3 miliona dolara). Od sada, ovaj iznos se raspoređuje na osnovu broja stranica njihovih knjiga koje su korisnici sajta pročitali za mesec dana.\nOh, i pre nego što postavite pitanje – onaj stari trik sa velikim marginama i velikim fontom u ovom slučaju neće upaliti. Amazon je smislio nešto što se zove “normalizovano računanje strane”, bazirano na standardizovanom fontu, dužini reda i proreda, prema čemu će se računati broj pročitanih strana. Tako, autor knjige od 100 strana koja je ovog meseca pročitana 100 puta od korice do korice će zaraditi 300 dolara.\nBiće zanimljivo videti najpre da li će se ovo preneti i na ostale Kindlove proizvode, a zatim i da li će uticati na način na koji autori struktuiraju svoja dela. Kada su se romani u XVII i XVIII veku izdavali u nastavcima, podrazumevalo se da će zbog takve prakse biti mnogo više napetih završetaka tih nastavaka i da će biti mnogo epizodnih likova. Ambiciozni Amazonovi izdavači samizdata će možda pokušati da svaku stranicu završe na pola rečenice, ili naročito primamljivim opisom.\nAutori velikih hitova, kao što je Tomas Piketi, trebalo bi da se nadaju da ovaj model neće stvoriti literarni lanac ishrane – prošle godine, Vol Strit žurnal je procenio da je većina ljudi pročitala svega nekoliko poglavlja Piketijeve knjige “Kapital u XXI veku”. Čini nam se da ni Dejvid Foster Valas neće biti naročito srećan ovime, takođe.


Incko ohrabren činjenicom da je prevladao mir – mojKontakt portal – Radio Televizija Kontakt\nIncko: Prerani odlazak Kopanje – veliki gubitak za BiH\nIncko ohrabren činjenicom da je prevladao mir\nVisoki predstavnik u BiH Valentin Incko ohrabren je činjenicom da je 25. septembar prošao bez incidenata i da je prevladao mir, saopšteno je danas iz OHR-a.\nIncko je pozvao političke aktere na svim stranama da se uzdrže od agresivne retorike i retorike koja vodi daljim podjelama i da se posvete procesu pridruživanja EU.\n“Referendum je održan u jednom dijelu zemlje, ali građani i njihovi lideri i dalje su suočeni sa istim osnovnim pitanjem – kako poboljšati život građana. U prošli utorak je EU ponudila BiH šansu da zajedničkim naporima krene za svojim susjedima putem ka većoj stabilnosti i prosperitetu. To mora biti u fokusu”, naglasio je on.\nPrema njegovim riječima, referendum o Danu Republike Srpske nema zakonske osnove budući da se njime direktno krši odluka Ustavnog suda BiH, te stoga on predstavlja osporavanje Ustavnog suda BiH, njegove odluke, ustavnog okvira zemlje i vladavine prava u BiH.\n“Razočaran sam što se rukovodstvo Republike Srpske, umjesto da se fokusira na otvaranje radnih mjesta, poboljšanje usluga i borbu protiv korupcije, opredijelilo da krši vladavinu prava i vodi Republiku Srpsku i njene građane dalje od reformi, a prema izolaciji”, naveo je Incko.\nU saopštenju se navodi da vlasti Republike Srpske moraju provesti odluku Ustavnog suda BiH iz novembra 2015. godine što je prije moguće, tako što će uskladiti Zakon o praznicima Republike Srpske sa odlukom Ustavnog suda.\nMeđunarodna zajednica zadržava instrumente za osiguranje provođenja Mirovnog sporazuma.\nU predstojećem periodu visoki predstavnik obaviće konsultacije sa širom međunarodnom zajednicom o koracima koji slijede, a o ovom pitanju izvijestiće i Savjet bezbjednosti UN.\nSelak: Borba za pravednije društvo obaveza svih\nBy Petar Avlijas / 20. 02. 2021.\nSelak pozvao građane Doboja i Srebrenice da izaberu budućnost\nBy Petar Avlijas / 19. 02. 2021.\nSelak i poslanici na sastanku sa mladima\nBy Petar Avlijas / 16. 02. 2021.\nJevrejska i Lovćenska bez vode\nJeremić drugi nakon pete runde glasanja


pink.rs | STEFANOVIĆ SA AMBASADORKOM KINE o daljem unapređenju saradnje u borbi protiv organizovanog kriminala! (FOTO)\nPotpredsednik Vlade i ministar unutrašnjih poslova Nebojša Stefanović i Čen Bo, novoimenovana ambasadorka Kine, razgovarali su danas o saradnji dve zemlje, posebno o u oblast unutrašnjih poslova.\nMinistar i ambasadorka razgovarali su, između ostalog, o daljem unapređenju saradnje u borbi protiv organizovanog kriminala, terorizma, visokotehnološkog kriminala, ali i drugim oblastima koje su važne za Srbiju i Kinu.\nOni su se složili da su obuke policijskih službenika veoma značajne, zbog čega će se, kako su istakli, u narednom periodu više raditi na razmeni iskustava i znanja pripadnika policije.\nStefanović je istakao da Srbija snažno podržava politiku jedne Kine, kao i da dve države vezuje čelično prijateljstvo.\nAmbasadorka je istakla da njena zemlja podržava teritorijalni integritet i suverenitet Republike Srbije i da će dve zemlje braniti zajedničke interese u svim međunarodnim organizacijama.\nMinistar je zahvalio ambasadorki Bo na stavu koji Kina zastupa povodom zahteva takozvanog Kosova za prijem u Interpol, istakavši da bi eventualnim prijemom došlo do ugrožavanja rada ove profesionalne policijske organizacije.\nKako je naglasio, poslednje glasanje na Generalnoj skupštini u Dubaiju pokazalo je da ogroman broj država ne želi da podrži takav zahtev tzv. Kosova, niti politizaciju ove međunarodne policijske organizacije.\nStefanović je uputio zvaničan poziv ministru unutrašnjih poslova Kine Džao Kedžiju da poseti Srbiju.


Interaktivne Vole lampe inspirisane vetrom - Moj Enterijer – Kupatila, Nameštaj, Kuhinje, Garniture...\nInteraktivne Vole lampe inspirisane vetrom\nInteraktivan nameštaj i lampe predstavljaju inovativne predmete koji ne zasnivaju svoje postojanje jedino na funkcionalnosti...\nOni su interesantni i postaju centralne tačke svakog prostra. Ukoliko volite interaktivni dizajn, onda ćete definitivno umeti da cenite ovu kolekciju lampi.\nDizajneri brenda MOAK Studio i linije Vole lamp, predstavili su svoje nove proizvode opisom vetrova kao prirodnih motora. Istina je da vetrovi mogu biti funkcionalni i svirepi, a dizajn ovih lampi upravo ove karakteristike svojim korisnicima daje na znanje. Štaviše, komadi Vole kolekcije podsećaju nas na moć, koju mi kao vrsta, pokušavamo da ukrotimo i iskoristimo na najbolji način.\nNa sličan način, ova lampe prikupljaju energiju vetra koje njihovi korisnici proizvode duvanje ili manualnim okretanjem njihove vazdušne turbine postavljene na vrhu. Dok se ovi propeleri okreću, izvor svetlosti je aktiviran, obasjavajući prostor kroz providnu površinu difuzora. U umetničkoj formi stakla, drveta i bakra, lampe linije Vole, predstavljaju svetlosne izvore, ali i komade koji će privući pažnju na sebe, gde god da se nalaze.\nOvakva lampa ne dodaje samo mekano i prijatno osvetljenje prostoru, već takođe predstavlja izvor dodatnog i unikatnog dekorativnog komada.\nPROČITAJTE SLEDEĆI TEKST: Inovativne lampe kreirane za francusku železnicu


Sremske Novine » Pojačane policijske kontrole saobraćaja i obezbeđenja izletišta\nPojačane policijske kontrole saobraćaja i obezbeđenja izletišta\nPovodom predstojećih prvomajskih praznika, očekuje se masovnija poseta građana tradicionalnim izletištima u Sremu, posebno na Fruškoj gori. Tim povodom policija je apelovala na građane da za vreme praznika ne remete javni red, da ne izazivaju tuče i ne učestvuju u njima.\nPolicijski službenici Policijske uprave u Sremskoj Mitrovici pojačaće mere obezbeđenja svih mesta na kojima će se okupljati veći broj građana, navodi se u policijskom saopštenju.\n– Od 30. aprila do drugog maja, saobraćajna policija će regulisati saobraćaj na najopterećenijim raskrsnicama i putnim pravcima koji vode ka najposećenijim izletištima na području Fruške gore. – raskrsnice na Banstolu i Iriškom vencu, izletištima Lipovača, Letenka, Zmajevac, jezero Borkovac, Obedska bara, Zasavica.\nNa putnim pravcima prema ovim izletištima, saobraćajna policija će prepodne radarima kontrolisati brzinu kretanja vozila, dok će posle podne, na određenim punktovima zaustavljati vozila i kontrolisati prisustvo alkohola kod vozača.\nApelujemo na sve vozače obrate posebnu pažnju na pešake koji će se kretati Grebenskim putem preko Fruške gore, da budu strpljivi zbog očekivanih gužvi na putevima, da ne pretiču nepropisno i i ne čine druge opasne radnje u saobraćaju.\nMolimo izletnike da se pridržavaju preventivnih mera zaštite od požara, da vatru lože isključivo u za to predviđenim ložištima i obavezno je ugase pre povratka kući, kaže se u saopštenju policije.


Znakovni prevodilac – humano, ali slabo plaćeno zanimanje - NOVA portal\nZnakovni prevodilac – humano, ali slabo plaćeno zanimanje\nDruštvo Autor:Aleksandra Petrović23. sep. 202000:41 > 13:03\nPandemija koronavirusa i obavezno nošenje zaštitnih maski u zatvorenom prostoru, gluvim i nagluvim osobama, otežala je ionako tešku komunikaciju sa čujućom populacijom. Dok sa jedne strane gluve osobe pokazuju volju da sve svoje obaveze završavaju samostalno, sa druge strane službenici, administrativni i medicinski radnici se, zbog nepoznavanja znakovnog jezika, oslanjaju na prevodioce i znakovne tumače. Međutim, u Srbiji je nedovoljno prevodilaca, pa udruženja gluvih i nagluvih koriste Svetsku nedelju gluvih, koja se obeležava od 21.do 27. septembra, da skrenu pažnju javnosti na svoje potrebe.\nKragujevačko Udruženje gluvih i nagluvih osoba ima oko 300 članova i samo tri znakovna tumača u prevodilačkom servisu. Jedna od njih je Nada Jevtović koja je ujedno i ovlašćeni sudski tumač.\n„Mi smo glas i sluh gluvih i nagluvih osoba i od našeg pravovremenog i tačnog prevoda nekada zavisi život, a nekada sudska odluka, ako je u pitanju prevod u nekoj pravosudnoj instituciji“, objašnjava Nada.\nOna kaže da je posao tumača izuzetno human, jer nema lepšeg osećaja od saznanja da ste nekome pomogli, ali navodi i manjkavosti u celom sistemu koje se uglavnom odnose na nedovoljan broj znakovnih prevodilaca. Nada najčešće gluvim i nagluvim osobama pomaže prilikom zdravstvenih pregleda i u hitnim slučajevima kada nekom pozli, ali i u svakodnevnim situacijama u gradskim institucijama. Dodaje da su znakovni prevodioci uvek na raspolaganju članovima Udruženja jer, kako kaže, stvarni život ne poznaje pojam radnog vremena.\n„Imamo na primer bračni par gluvih koji je nedavno dobio bebu. Oni znaju da uvek mogu da se oslone na nas tumače i kada im nešto treba, oni zovu i u pola noći. Zovu nas i lekari iz Hitne pomoći i Kliničkog centra, kada imaju gluvog pacijenta, jer i oni imaju naše telefone. Nekada naš radni dan traje šest sati, nekada 12, ali ima dana kada radimo i po 20 i više sati. To je moj izbor i ja volim ovaj posao, ali sam zabrinuta za budućnost ovog poziva, jer izostaje podrška države za mlade ljude koji bi ovo radili“, ističe Nada.\nHonorarni posao, bez bolovanja i godišnjeg odmora\nU razgovoru za naš portal, Nada iz svog iskustva otkriva i drugu stranu medalje. Navodi da u prevodilačkom servisu Udruženja gluvih u Kragujevcu ona i koleginica, kao tumači, rade honorarno već 10 godina, bez dana staža i sa mesečnim prihodima od 20.000 dinara. Objašnjava da je njihovo angažovanje počelo kao pilot projekat Ministarstva za rad zapošljavanje i socijalnu politiku i da je, kako kaže, i pored evidentne potrebe za znakovnim tumačima, sve ostalo samo na „pilotu“.\n„Gluvi se oslanjaju na nas i naše prevodilačke usluge. Mi smo već u godinama, imamo preko 50 i sada treba da razmišljamo o mladim ljudima koji bi bili zainteresovani da rade u prevodilačkom servisu. A šta da im ponudimo? Da im kažemo da će da rade dobrovoljno, da su primanja takva kakva jesu i da će ponekad da rade i po 20 sati. To jednostavno nije privlačno za mladog čoveka i zbog toga je potreban mnogo bolji odgovor države“, revoltirana je Nada.\nOna objašnjava da su gotovo svi tumači znakovnog jezika u Srbiji u taj posao ušli iz ličnih i emotivnih razloga, jer su znakovni jezik savladali još u detinjstvu, kao deca gluvih roditelja. Dodaje da svako ko u porodici ima gluvu osobu razume i shvata koliko im je značajna usluga prevodilaca te zbog toga, kaže ona, ovaj posao tumači rade iz entuzijazma i plemenitih ciljeva, a ne zarad novca.\nNada smatra i da javnost nije dovoljno upoznata sa ulogom znakovnih tumača i njihovim prisustvom u svakodnevnom životu gluvih osoba i da nadležne državne i lokalne institucije treba više da rade na senzibilisanju cele zajednice.\n„Mnogi ljudi, obični građani, a verujem i nadležni u Ministarstvu za socijalnu politiku misle da je ovo nama hobi ili neki dopunski posao sa dodatnim izvorom prihoda, a da uz to imamo i naše primarne poslove. Nažalost, nije tako. Nedavno je znakovni tumač prihvaćen kao profesinalno zanimanje, a nas najviše boli, što nemamo nikakav staž“, iskrena je Nada.\nOna dodaje i da su zbog malobrojnosti, u odnosu na zajednicu gluvih i nagluvih, znakovni tumači često u situaciji da moraju da biraju između dva poziva i da u takvim slučajevim, kako kaže, uvek bira „ljudski život“. Zbog toga je njena poruka nadležnima da poboljšaju status znakovnih tumača i tako ovo zanimanje učine atraktivnijim za mlade ljude, a sa druge strane i da gluvim i nagluvim osobama obezbede bolju dostupnost prevodilaca.\nU Kragujevcu gluvi imaju aplikaciju za hitne pozive\nČlanovi zajednice gluvih i nagluvih u Kragujevcu odnedavno imaju mogućnost da preko mobilne aplikacije prijave svoje zdravstvene probleme službi Hitne pomoći ili da pozovu policiju. Aplikacija funkcioniše tako što gluva osoba u hitnim slučajevima na svom telefonu bira odgovarajuću opciju, pa za pozive Hitnoj pomoći mogu da označe kakve tegobe imaju – gušenje, bol u grudima, krvarenje, povreda glave i slično, a sa druge strane, na umreženom tabletu lekari će imati lokaciju sa koje je upućen poziv, kao i podatke o gluva osobi.\nIsti je princip i za pozive policiji gde gluvi mogu da prijave krađu, provalu, nasilje u porodici, saobraćajnu nesreću ili požar.\nOva aplikacija urađena je u okviru projekta „Pristupačan grad za gluve i nagluve“ u okviru Regionalnog programa lokalne demokratije na Zapadnom Balkanu (ReLOaD) koji finansira Evropska unija, a sprovodi Program Ujedinjenih nacija za razvoj (UNDP).\nKroz isti projekat, grad Kragujevac i Udruženje gluvih i nagluvih organizuju obuku zdravstvenih radnika za osnovno poznavanje znakovnog jezika.\nU Gradskoj upravi je povodom Svetske nedelje gluvih i nagluvih najavljeno i zapošljavanje osoba sa invaliditetom u preduzeću Šumadija DES koje se bavi profesionalnom rehabilitacijom, u kojem je Grad nedavno postao većinski vlasnik.\ngluvi i nagluviKragujevacznakovni prevodilac


Kulturni centar Zrenjanina saopštio je danas da, na osnovu odluke Gradskog štaba za vanredne situacije, prekida organizaciju i suorganizaciju programa i gradskih manifestacija. Ova odluka doneta je u cilju sprečavanja epidemije izazvane širenjem koronavirusa.\n„Program “Banatske bajke” i “Kulturnog leta” sačekaće neke druge dane kada se stvore uslovi za njihovu realizaciju. Prekidaju se i direktne programske aktivnosti Kulturnog centra, koje obuhvataju filmski, dečji, muzički i pozorišni program“, saopštila je ova ustanova kulture.\nPubliku u Kulturnom centru očekuju izložbe koje će se organizovati bez zvaničnog otvaranja. Moguće ih je posetiti, ali uz pridržavanje propisanih mera i broja prisutnih ljudi u zatvorenom prostoru.\nPročitajte još: Najnovije mere Gradskog štaba za vanredne situacije od danas na snazi!\nDo 22. jula u izložbenom salonu Kulturnog centra Zrenjanina otvorena je izložba radova Marjana Marića „Neistomišljenici“.\nOd 20. jula do 12. avgusta u Malom salonu Narodnog muzeja biće otvorena izložba skulptorskih radova Marka Vukše. Vukša je dobitnik prve nagrade prošlogodišnjeg Međunarodnog likovnog konkursa „30×30“. Izložbu organizuje Kulturni centar, u saradnji sa zrenjaninskim Muzejom.\nOd 23. jula do 5. avgusta u izložbenom salonu Kulturnog centra nalaziće se izložba radova sa likovne kolonije Zavoda za kulturu vojvođanskih Rumuna, na kojoj će biti izloženo 20 radova.\nTagovidogađaji Kulturni centar Zrenjanina


Kosovska mreža za istraživanje i obrazovanje se oblikuje - Vesti - Ministarstvo Ekonomije i Životne Sredine\nKosovska mreža za istraživanje i obrazovanje se oblikuje\nPriština, 27.10.2020 - U Ministarstvu ekonomije i životne sredine (MŽS) danas je formirana Kosovska mreža za istraživanje i obrazovanje, putem memoranduma o razumevanju sa visokoškolskim institucijama.\nPredstavnici 20 univerziteta i koledža potpisali su memorandum zajedno sa ministrom Blerim Kuçj, opisujucÌi ovo kao važan događaj u međusobnoj povezanosti obrazovanja i tehnologije.\nMinistar Blerim Kuçi naglasio je da je svrha ovog memoranduma da promoviše ekonomski razvoj i povecÌa zaposlenost uključivanjem informacione i komunikacione tehnologije, posebno pristupa tehnologiji i resursima znanja za studente i profesore svih koledža i univerziteta na Kosovu.\n„Potpisivanjem ovog memoranduma osecÌam zadovoljstvo jer je Kosovu omogucÌen pristup međunarodnoj mreži kako bi se studentima i profesorima omogucÌio pristup sličnim mrežama koje postoje u svetu. Ovo je inovacija, dodatna prilika koju moramo da iskoristimo i danas sa vama potpisujemo memorandum o razumevanju “, rekao je Kuçi.\nDok je Fjolla Restelica-Ahmeti, koordinator projekta za digitalnu ekonomiju na Kosovu - projekta „KODE“, naglasila da kroz ovaj projekat ima za cilj finansiranje svih aktivnosti koje cÌe pomocÌi Kosovu u digitalnoj transformaciji zemlje.\n„Samo Kosovo u regionu još uvek nije stvorilo ovu mrežu i da je više nego neophodno da kroz ovu mrežu u početku ponudimo saradnju između naših univerziteta, kao i povezivanje naših univerziteta sa najvecÌom evropskom mrežom za istraživanje i naučno istraživanje u Evropi “, rekla je.\nOva mreža pretendira da želi da postigne razvoj istraživačke zajednice, pružajucÌi joj zajednicu pristup različitim digitalnim resursima, kao što su: pristup savremenoj infrastrukturi informacione tehnologije, raznim digitalnim uslugama, pristup literaturi, kao i da pruža saradnju u između obrazovnih institucija na i izvan Kosova.


Gradiska.com - Gradiščane oduševila predstava „Državni posao - uživo sa televizorom“\nponedeljak, 27 februar 2017 13:56\nGradiščane oduševila predstava „Državni posao - uživo sa televizorom“\nU Kulturnom centru Gradiška odigrana je hit predstava „Državni posao - uživo sa televizorom“. Čvarkov, Boškić i Torbica pred brojnom gradiškom publikom izveli su pozorišnu verziju popularnog televizijskog serijala „Državni posao“.\nGlumci Dejan Ćirković, Nikola Škorić i Dimitrije Banjac komične situacije u predstavi opisuju kao „Ježevu kućicu za odrasle“. Zadovoljni su odzivom i reakcijama Gradiščana.\n„Gradiška publika je odlična, ova atmosfera bila je jedna od najboljih u posljednjih godinu dana“, kažu glumci.\nPredstava, u organizaciji pokreta „Pozitivna Srpska“ i gradiškog Kulturnog centra, imala je humanitarni karakter. Sav prihod od prodanih ulaznica namijenjen je Udruženju za pomoć mentalno nedovoljno razvijenim licima u Gradišci.\n„Naše udruženje djeluje već dvije godine i ovo je jedna u nizu aktivnosti koje realizujemo. Iskoristili smo veliku popularnost ove predstave kako bi humanitarna akcija bila što uspješnija“, rekao je Nenad Plotan, iz pokreta „Pozitivna Srpska“.\n„Uvijek se rado priključujemo humanitanim akcijama, jer je najljepši osjećaj nekome pomoći“, kaže Željko Blagojević, direktor Kulturnog centra Gradiška.\n„Želim da se zahvalim organizatorima i publici. Prikupljena sredstva će nam mnogo značiti“, istakao je Dragoslav Šinik, predsjednik Udruženja za pomoć mentalno nedovoljno razvijenim licima Gradiška.\nHit predstava „Državni posao - uživo sa televizorom“, osim u Gradišci, prethodnih dana izvedena je i u Banjaluci.\nViše iz kategorije: « U Gradišci predstavljena knjiga „Poslušajte“\tAudicija za glumce amatere prvog marta »


Konferencijom "Novi lideri" do ličnog i profesionalnog razvoja\nPočetak/Društvo/Konferencijom „Novi lideri“ do ličnog i profesionalnog razvoja\nKonferencijom „Novi lideri“ do ličnog i profesionalnog razvoja\nNiške Vesti31. marta 2018.\nNajveća organizacija vođena od strane mladih – AIESEC, ove godine 12. put zaredom organizuje konferenciju ,,Novi Lideri’’. Projekat će ove godine obići 12 gradova širom Srbije, a mladi u Nišu će moći da 5. aprila u Oficirskom domu iskoriste ovu neverovatnu priliku i učestvuju na konferenciji. Početak ju zakazan za 11 časova.\nPrisustvom na ovoj konferenciji mladi dobijaju priliku da se upoznaju sa liderima današnjice. Uz zanimljive govore, radionice i diskusije delegati će, kroz lična iskustva predavača, moći da otkriju sve što ih zanima o korporativnom svetu koji ih sutra čeka.\nKoje to osobine čine pravog lidera, koji se sve izazovi i problemi mogu naći na putu do uspeha kao i rešenja istih, u kom pravcu treba mladi da razmišljaju i na koj način da najbolje iznose svoje ideje, jesu samo neke od stvari koje delegati mogu naučiti od ljudi koji su tu da ovaj dan posvete njihovom usavršavanju.\nOvogodišnja tema ,,Gde ideje prave prvi korak’’ inspirisaće svakog učesnika da stekne novu perspektivu koja će pokrenuti njihovu želju da rade na ličnom i profesionom razvoju ali isto tako i da naprave korak napred koji neće samo doprineti njima već će pozitivno uticati i na okruženje u kome žive.\nSvakog učesnika očekuje poklon od organizatora konferencije. Konferencija je potpuno besplatna, međutim, zbog ograničenog broja mesta neophodna je prijava na link:\nNajveća svetska organizacija vođena od strane mladih, AIESEC, od 1948. godine ulaže u razvoj mladih putem međunarodnih razmena, kao i kroz članstvo u organizaciji, brojne konferencije i projekte. Projekat “Novi Lideri” postoji sa ciljem da se podstakne aktivizam u Srbiji.\nIdeja je poći od mladih i inspirisati ih na proaktivan način razmišljanja i pokretanje inicijativa.\nAIESEC konferencija Novi lideri Oficirski dom


Ivan Brajović (SD) novi predsednik Skupštine Crne Gore\nBeta 24. novembra 2016. 15:25\nSkupština Crne Gore danas je za svog predsednika izabrala lidera partije Socijaldemokrate (SD) Ivana Brajovića koji je rekao da će parlament pod njegovim rukovodstvom odlikovati ozbiljnost, stručnost, efikasnost i profesionalizam.\nParlamentarnu većinu u Skupštini od 42 poslanika čine Demokratska partija socijalista (DPS), SD, zatim, Bošnjačka stranka (BS), Hrvatska gradjanska inicijativa (HGI) i koalicija Albanci odlučno. Te partije će, kako je najavljeno, formirati i novu Vladu Crne Gore, čiji je mandatar zamenik predsjednika DPS Duško Marković.\nNova crnogorska vlada će, prema najavama, biti izabrana u ponedeljak, 28. novembra.\nBrajović je u obraćanju poslanicima Skupštine, rekao da „nema poteza kojeg bi se postideo“ u svojoj 27-godišnjoj političkoj karijeri.\nBrajović je dugi niz godina bio visoki funkcioner Socijaldemokratske partije (SDP), na čijem je čelu Ranko Krivokapić. Oni su se politički razišli u januaru ove godine, kada je grupa poslanika SDP, okupljena oko Krivokapića, glasala protiv poverenja Vladi Crne Gore. Ivan Brajović i frakcija SDP okupljena oko njega podržali su Vladu Mila Djukanovića.


Postupak akreditacije | ATS\nPostupak akreditacije, kao i prava i obaveze učesnika u postupku dobijanja i održavanja akreditacije utvrđeni su Pravilima akreditacije, ATS-PA01.\nProces akreditacije obuhvata sledeće aktivnosti:\nPodnošenje prijave za akreditaciju\nPreispitivanje prijave za akreditaciju\nDonošenje odluke o akreditaciji\nOcenjivanja TOU u ciklusu akreditacije.\nPostupak akreditacije obuhvata šest faza:\nF1: Podnosilac prijave za akreditaciju dostavlja ATS-u popunjenu prijavu za akreditaciju sa pripadajućim dokumentima traženim istom u elektronskom obliku na način predviđen Prijavom.\nF2: Nakon dostave celokupne dokumentacije ATS preispituje podnetu prijavu i dostavljenu dokumentaciju. Postupkom preispitivanja prijave za akreditaciju utvrđuje se sposobnost ATS-a da obavi ocenjivanje TOU u smislu sopstvene politike, kompetentnosti i raspoloživosti odgovarajućih resursa. Takođe, preispitivanje obuhvata i utvrđivanje sposobnosti ATS-a da blagovremeno obavi početno ocenjivanje podnosioca prijave za akreditaciju.\nF3: U ovoj fazi ATS vrši programiranje ocenjivanja, imenuje tim za ocenjivanje i realizuje preliminarnu posetu ukoliko se telo za ocenjivanje usaglašenosti za istu odluči.\nF4: Postupak ocenjivanja sprovodi imenovani tim za ocenjivanje kroz pregled dokumentacije i ocenjivanje na lokaciji tela za ocenjivanje usaglašenosti i/ili lokacijama na kojima telo za ocenjivanje usaglašenosti sprovodi poslove ocenjivanja usaglašenosti. Ukoliko se tokom ocenjivanja utvrde neusaglašenosti, telo za ocenjivanje usaglašenosti je u obavezi da iste otkloni u vremenu predviđenom pravilima akreditacije. Verifikaciju otklonjenosti neusaglašenosti sprovodi tim za ocenjivanje, koji nakon toga formira preporuku u vezi sa akreditacijom.\nF5: Odluku o akreditaciji donosi direktor ATS-a na osnovu predloga Komisije za akreditaciju. Na osnovu preporuke tima za ocenjivanje imenovana Komisija razmatra predmet i daje predlog odluke o akreditaciji koja je osnov za konačnu odluku o akreditaciji. Nakon toga, ATS izdaje se Odluka o akreditaciji i sertifikat o akreditaciji sa pripadajućim Obimom akreditacije. kreditovanom telu za ocenjivanje usaglašenosti se daje simbol akreditacije na korišćenje, a čija je upotreba definisana Pravilima za korišćenje simbola akreditacije, pozivanje na akreditaciju i pozivanje na status ATS-a kao potpisnika EA MLA, ILAC MRA i IAF MLA sporazuma, ATS-PA04.\nF6: Ciklus akreditacije obuhvata 4 godine, tokom koga ATS prati da li akreditovano telo za ocenjivanje usaglašenosti zadovoljava zahteve za akreditaciju kroz realizaciju različitih aktivnosti (ocenjivanja, pregled dokumentacije i sl.). U cilju realizacije pomenutih aktivnosti formira se Program ocenjivanja koji obuhvata aktivnosti koje će preduzimati ATS u ciklusu akreditacije. U cilju obnavljanja akreditacije sprovodi se ponovno ocenjivanje.


Iranski predsednik Hasan Rohani optužio je danas Sjedinjene Američke Države da potpiruju tenzije u već ionako nemirnom regionu Bliskog istoka.\nRohani je rekao da je "intervencionističko vojno prisustvo" SAD odgovorno za bliskoistočne probleme, prenosi iranska zvanična agencija IRNA.\nTrampova desna ruka: SAD zadržava pravo na napad na Iran. AMERIČKA VOJSKA JE SPREMNA DA KRENE\nOn je takođe kritikovao SAD zbog, kako tvrdi, upada američkog drona u iranski vazdušni prostor koji je Teheran oborio u četvrtak, navodi AP.\n-Ovo je osetljiv region i važan mnogim zemljama tako da očekujemo adekvatnu reakciju međunarodnih organizacija - rekao je Rohani na sastanku sa predsednicom Interparlamentarne unije Gabrijelom Kuevas u Teheranu.\nGOMILAJU NAORUŽANJE NA BLISKOM ISTOKU Amerikanci hoće da pošalju 120.000 vojnika u slučaju NAPADA IRANA, a iza svega šokantnog plana stoji BOLTON


Pastor o rusko-ukrajinskom ratu: Srbija ne sme da plaća cenu političkih igara velikih država\nIštvan Pastor, foto: Magločistač (arhiva)\n„Ne smemo da dođemo u situaciju da i Srbija plaća cenu političkih igara velikih država“, rekao je predsednik Saveza vojvođanskih Mađara (SVM) i predsednik Skupštine AP Vojvodine, Ištvan Pastor, govoreći o rusko-ukrajinskom ratu.\nKada je reč o posledicama ovog rata na region, Pastor je za Subotički mađarski radio rekao, a preneo Panon RTV, da u četvrtak u Srbiju dolazi nemački ministar spoljnih poslova i da Srbiju očekuju novi pritisci.\n„Cinizam velikih učesnika svetske politike jeste da jedno kažu, a drugo rade. Polazi se od toga da svako slobodno formira svoje stanovište, to je samo na nivou izreke, ali u praksi nastoje da svima kažu kako treba da rade. Smatram da je veoma važno da Srbija, osim što je uvažila i usvojila osnovne principe pravde i prihvatila međunarodne obaveze u pogledu teritorijalnog integriteta Ukrajine, u ovim pitanjima pre svega vodi računa o svojim interesima. To će nas sačuvati“, rekao je Pastor.\nOn je kazao da ceni što Srbija pokušava da formira mudro i uravnoteženo stanovište povodom ovih pitanja.\n“Videli smo da sa prethodno formiranim stavom važni činioci međunarodne politike nisu bili zadovoljni, i kao posledica toga primenili su neverovatan pritisak na rukovodstvo države da izmeni prvobitni stav. To je i učinjeno prihvatanjem Rezolucije u Ujedinjenim nacijama, ali strahujem da to nije kraj“, ocenio je Pastor.\nNaglasio je da građani Srbije mogu biti spokojni što se tiče snabdevanja energentima, te da Srbija ima obezbeđeno dugoročno snabdevanje energentima, kao i da će njihova cena do kraja ove grejne sezone ostati nepromenjena.\n„Ono o čemu se manje priča je da Rusija i Ukrajina obezbeđuju 28 odsto svetskog tržišta žitarica, pšenice, a 19 odsto kukuruza. Ukoliko je u jednoj od zemalja rat, a protiv druge su uvedene sankcije, onda nećemo imati samo probleme sa snabdevanjem energenata, već i problema u snabdevanju brašnom, jer svetska proizvodnja ne može da nadomesti 30 odsto iz alternativnih izvora što će izazvati ozbiljne probleme. Obezbeđivanje namirnica je od strateške važnosti“, smatra Pastor.\nOn napominje da vojvođanski ratari ne treba da brinu zbog izvoznih kvota za žitarice:\n„Sasvim je sigurno da će skočiti cena i proizvodnje žitarica i žitaricama, kao i kukuruzu, jer će na tržištu nedostajati 30 odsto proizvodnje. Vidimo da je cena žitarica više nego dvostruko veća. Moguće je da će biti ograničenje izvoza žitarica, ali hlebne žitarice ne treba izvoziti, već brašno i testenine“.\nPastor je govorio i o mogućem uticaju ratnih prilika na političku kampanju i predstojeće izbore u Srbiji i u Mađarskoj.\n„U ovakvim trenucima građani postaju racionalniji. Ovo nisu vremena za eksperimentisanje, u ovakvim trenucima važna je sposobnost vođstva, donošenja odluka, podnošenja tereta. Verujem da će oni koji su sada na vlasti u obe države, izaći kao pobednici“, rekao je Pastor.\nUpišite tekst * × = 25\nIT Subotica 2030: Treća akcija čišćenja i oslikavanja kablovskih ormana u subotu, 21. maja\nUskoro biciklistička staza između Hajdukova i Bačkih Vinograda


Vučić o bazi KBS: Ako bude postojala opasnost za srpski narod...\nPredsednik Srbije Aleksandar Vučić ocenio je danas da najavljeno formiranje baze Kosovskih bezbednosnih snaga (KBS) u Južnoj Mitrovici i učešće u vojnoj vežbi NATO, nije ni prvi ni poslednji pokušaj albanske strane da pokaže kako su oni ti koji mogu da čine šta hoće, prenosi Tanjug.\nAleksandar Vučić je rekao da veruje da će se sačuvati mir i stabilnost na Kosovu.\n"Verujem da će se sačuvati mir i stabilnost na Kosovu i Metohiji. Ovo nije ni prvi ni poslednji pokušaj albanske strane da pokaže kako su oni ti koji mogu da čine šta hoće, bez previše odgovornosti. Ako bude postojala ozbiljnija opasnost ili ugroženost za srpski narod... Ne moram da nastavim. Znaju Srbi sa Kosova i Metohije sve", poručio je on.\nVučić je ponovio da ne vidi kako bi priznanje Kosova dovelo do stabilizacije u regionu.\n"Ako neko misli da će se stabilnost zapadnog Balkana graditi tako da Srbi budu poniženi to neće biti moguće",poručio je Vučić zamoljen da prokomentariše poruke zapadnih zvaničnika da Srbija treba da prizna nezavisno Kosovo radi prosperiteta zapadnog Balkana, a na uštrb Srbije.\nTo je odgovor, istakao je, koji ću uvek ponuditi.


Свечаном академијом завршен први Караван образовања „Дух младости“ | Министарство просвете, науке и технолошког развоја\nSvečanom akademijom završen prvi Karavan obrazovanja „Duh mladosti“\ndec 24, 2017 | Vesti, Dualno\nKaravan „Duh mladosti“ za 2017. godinu završen je Svečanom akademijom u Narodnoj skupštini Republike Srbije kojoj su prisustvovali članovi diplomatskog kora, narodni poslanici, državni sekretari, olimpijski šampion Davor Štefanek, gradonačelnici, predsednici opština, ugledne ličnosti iz javnog života Srbije i prijatelji.\nProjekat sprovodi omladinska organizacija „Spirit of Youth“ pod pokroviteljstvom Ministarstva prosvete, nauke i tehnološkog razvoja.\nKaravan je na svom putu obišao 34 lokalne samouprave, učestvovale su 124 škole i 116 kompanija, a posetilo ga je više od 10.000 učenika, roditelja, nastavnika i predstavnika kompanija.\nPredsednica Narodne skupštine, Maja Gojković, je naglasila da su i Skupština i Vlada Srbije posvećeni reformi obrazovanja i digitalizaciji, a da je za njihov uspeh neophodno da se podstiče preduzimljivost i kreativnost , te da postoji spremnost da se uči tokom čitavog života.\nPrema njenim rečima okupljeni u organizaciji „Spirit of Youth“ pokazali su koliko može da se postigne kroz lično angažovanje, dodajući da je Karavan najbolji primer za uspeh partnerskog odnosa mladih i državnih organa, kao i budući pravac kojim treba da se radi na modernizaciji našeg društva.\nMinistar prosvete, nauke i tehnološkog razvoja Mladen Šarčević zahvalio je timu ministarstva koje vodi, PKS-u, ali pre svega mladima iz organizacije „Spirit of Youth“ koji su zajedno realizovali taj program.\nMislim da ćemo za sledeću godinu kreirati mnogo profila u školama, uz pomoć Privredne Komore i drugih partnera, rekao je Šarčević i zahvalio se Vladi Švajcarske na svoj pomoći koju je pružila u uvođenju dualnog obrazovanja.\nTakođe, dodao je da je Srbija jedina zemlja u regionu koja ima Zakon o dulanom obrazovanju koji je u skladu sa evropskim standardima.\nPredsednik Privredne komore Srbije Marko Čadež je iskoristio svečanost da mladima iz organizacije „Spirit of Youth“ zahvali što su, sprovodeći Karavan prenosili ideju budućnosti, ideju da se obrazujemo u skladu sa onim kako želimo da živimo u budućnosti.\nTakođe, u ime PKS-a i privrednika Srbije, zahvalio je svima koji su prepoznali važnost inicijative za uvođenje modela dualnog obrazovanja, kao i na podršci da se taj model obrazovanja uvede u školstvo.\nŠto se privrede tiče – ona je spremna, dualno i preduzetničko obrazovanje su joj potrebni da bi opstala, rekao je Čadež i dodao da privrednicima ne vredi to što razmišljaju o povećanju proizvodnje, izvozu ili plasmanu ako nemaju mlade obrazovane po svojoj meri.\nŠef Odeljenja za istraživanje obrazovnih sistema Švajcarskog ekonomskog instituta Ursula Renold ocenila je da je Srbija obavila odličan posao, te da su ove reforme značajne jer podaci sa tržišta rada pokazuju da zemlja ima još dosta toga da uradi.\nVelika je prednost što je Srbija uspostavila ovakav obrazovni sistem, koji omogućuje mladima i odraslima da pristupe daljim sistemima obrazovanja. Vrlo je značajno da se, ako želite da ovaj dualni sistem bude uspešan, poveže sa doživotnim učenjem, objasnila je Renoldova.\nUkazala je da je, putujući kroz mnoge zemlje, videla da je nedostatak obrazovnog sistema što previše mladih pokušava da dostigne univerzitetsku diplomu, a kasnije ne može da nađe posao koji odgovara njihovim kvalifikacijama.\nOdbacila je kritike da dualni sistem stvara jeftinu radnu snagu i ukazala da u Švajcarskoj učenici dobijaju 20 odsto plate, ali to vide kao stimulaciju i ulaganje u buduću karijeru, tokom koje će biti dobro plaćeni.\nObraćajući se prisutnima, državni sekretar Vladimir Džamić, istakao je da uvođenje dualnog obrazovanja predstavlja verovatno jednu od najznačajnijih reformi u obrazovanju u poslednjih 20 godina i zahvalio na izuzetnoj podršci predsedniku Republike, kao i značajnom doprinosu predsednici Narodne skupštine i predsednici Vlade, bez kojih uvođenje dualnog obrazovanja ne bi bilo moguće.\nMladi koji su glavni realizatori ovog projekta, pokazali su da imaju sve sto je potrebno za uspeh: znanje, upornost i entuzijazam. Odavde šaljemo važnu poruku svim mladim ljudima u Srbiji: ovo je vaša zemlja, vaša budućnost i budućnost vaših porodica je u Srbiji i nećemo štedeti ni vreme ni energiju da učinimo sve da ostanete u svojoj zemlji, istakao je Džamić.\nPomoćnica ministra za strateško planiranje, Gabrijela Grujić, koja je tokom prethodnih meseci pomagala učenicima, roditeljima i nastavnicima da upoznaju dualno obrazovanje na Karavanu širom Srbije, istakla je da o značaju ovog projekta dovoljno govori broj zainteresovanih mladih koji su učestvavali u ovoj manifestaciji.\nJedna od najvećih prednosti Karavana „Duh mladosti“ je bila otvorena diskusija sa mladima ljudima koji su imali priliku da se informišu o Nacionalnom modelu dualnog i preduzetničkog obrazovanja, kao i Zakonu o dualnom obrazovanju.\nPredsednik borda direktora omladinske organizacije „Spirit of Youth“ Miloš Obradović istakao je zadovoljstvo što je Ministarstvo prosvete, nauke i tehnološkog razvoja baš u ovoj organizaciji prepoznalo pouzdanog partnera za sprovođenje ovog, veoma bitnog projekta. Takođe, najavio je proširenje karavana za narednu godinu, kao i veliku zainteresovanost lokalnih samouprava, škola i kompanija da u njemu učestvuju.\nNa kraju svečanosti dodeljene su plakete govornicima za posebnu podršku u sprovođenju projekta, jedinicama lokalne samouprave koje su učestvovale u projektu kao i zahvalnice partnerima projekta.\nOrganizovan prijem za najbolje maturante iz Republike Srbije i Republike Srpske 21.06.2019.\nŠarčević: Predlog Zakona o nauci i istraživanjima u utorak pred poslanicima 21.06.2019.\nMinistar Šarčević prisustvovao obeležavanju Dana Geografskog fakulteta 21.06.2019.\nVisoka izlaznost učenika na testu iz matematike, nije bilo primedbi na regularnost 20.06.2019.\nTest iz matematike protekao po utvrđenoj proceduri, bez neregularnosti 20.06.2019.\nNedeljković: Neko se poigrao sa sudbinom 70.000 dece u Srbiji 19.06.2019.\nVisoka izlaznost učenika na kombinovanom testu, nije bilo primedbi na regularnost 19.06.2019.\nOdržano javno slušanje o Predlogu zakona o nauci i istraživanjima 19.06.2019.\nSastanak sa predstavnicima kompanije MTU Aero endžins o mogućnostima saradnje u oblasti školovanja kadrova za vazduhoplovstvo 19.06.2019.\nŠarčević: Vazduhoplovna akademija dobar primer za kvalitetno dualno obrazovanje 19.06.2019.


Petrinja: Spasioci noćas nisu nikog našli pod ruševinama\nTanjug 30. decembra 2020. 10:28\nZAGREB – Pripadnici HGGS noćas su obišli 84 sela i zaseoka na zemljotresom pogođenom području oko Petrinje, a načelik te službe istakao je da nisu zatekli ljude pod ruševinama ili one kojima je potrebna hitna pomoć.\nNa terenu je od jutros stotinak pripadnika spasilačke službe koji su nastavili obilazak sela.\nU proteklom obilasku ustanovili smo gde treba dostaviti hranu, pelene, ćebad, na te tačke šaljemo ljude da ih dostave, a u koordinaciji sa Stožerom Civilne zaštite videćemo šta je dalje potrebno, rekao je Granić.\n„Ide sve svojim tokom, u ovako teškoj situaciji stvari ipak funkcionišu“, naglasio je.\nPotvrdio je da je jučerašnji razorni zemljotres snage 6,4 stepeni pogodio područje od Siska do Hrvatske Kostajnice, da su centar Petrinje i stare zgrade u njemu srušene i oštećene, da je oštećen i dobar deo okolnih zgrada, ali da nisu srušene.\n„Grad je oštećen, ali nije srušen, to je grad koji je, ipak, ostao na nogama“, naglasio je Granić.


ČETVRTI OKTOBAR FEST U NOVOM SADU 18. I 19. OKTOBRA (VIDEO)\nHomeza slajderČETVRTI OKTOBAR FEST U NOVOM SADU 18. I 19. OKTOBRA (VIDEO)\n07/10/2019 Redakcija BALKAN TV za slajder, Zanimljivosti 0\nNovosadski Oktoberfest”, mesto okupljanja ljubitelja piva, bavarskih delicija i dobre muzike, održaće se 18. i 19. oktobra u hali „Master centra” Novosadskog sajma (Hajduk Veljkova 11), a karte se mogu nabaviti na prodajnim mestima „Gigs tiksa”.\nGlavne zvezde četvrtog izdanja manifestacije biće „Van Gog”, „Električni orgazam”, Jura Stublić i „Film”, te Dejan Petrović i „Big bend”. I ove godine biće organizovan bogat program u vidu kastinga za konobare i konobarice, zagrevanja pred festival na Trgu slobode, takmičenja u držanju krigli i nadmetanja neafirmisanih bendova.\nUživajući u različitim muzičkim performansima, prošlogodišnjih 15.000 posetilaca popilo je 35.000 litara piva i pojelo 5.800 kobasica, a ceo događaj, organizovan uz podršku nemačke ambasade, Nemačko-srpske privredne komore i Grada Novog Sada.\nNovosadski taksisti od utorka u protestu\nAreta Frenklin: Amazing Grace i Dnevnik Diane Budisavljević na SLOBODNOJ ZONI! Za mesec dana počinje petnaesto izdanje filmskog festivala Slobodna zona\nTotal Hits : 3415377


Teroristi ubijaju građane koji napuštaju Alep - Sputnjik Srbija\nTeroristi ubijaju građane koji napuštaju Alep\n22:57 12.08.2016 Preuzmite kraći link\nPripadnici terorističke organizacije Nusra front su u četvrti Karjat ansari u Alepu pogubili borce koji su sa porodicama prolazili kroz humanitarne koridore. Pogubljeno je 40 osoba, navodi se u biltenu ruskog Centra za pomirenje u Siriji koji je objavljen na sajtu Ministarstva odbrane Rusije.\n„U četvrti Karjat Ansari u istočnom delu Alepa teroristi Nusra fronta pogubili su borce sa članovima njihovih porodica, koji su pokušali da polože oružje i odu kroz humanitarni koridor koji kontrolišu vladine snage. Pogubljeno je ukupno 40 osoba“, navodi se u saopštenju.\nRežim prekida vatre u Siriji stupio je na snagu 27. februara. Primirje se ne odnosi na zabranjene u Rusiji i nizu drugih zemalja organizacije DAEŠ, Nusra front i druge formacije koje Savet bezbednosti UN smatra terorističkim.\nHumanitarna situacija u zapadnom Alepu se stabilizuje\nhumanitarni koridor, pogubljenje, Alep


TALSI GABARD: Iza cenzure u SAD stoji Obama, Bajden je samo paravan - Vijesti365\nHome›Svijet›Globus›TALSI GABARD: Iza cenzure u SAD stoji Obama, Bajden je samo paravan\nTALSI GABARD: Iza cenzure u SAD stoji Obama, Bajden je samo paravan\nBivša članica Kongresa SAD sa Havaja Talsi Gabard sugeriše da bivši predsednik Barak Obama stoji iza napora da se uspostavi Odbor za upravljanje dezinformacijama, koji je uporedila sa čuvenim „Ministarstvom istine“ Džordža Orvela, prenosi Foks Njuz.\n„Bajden je samo frontmen“, rekla je Gabardova na Tviteru u nedelju. „Obama, 21. april: cenzori društvenih medija ’ne idu dovoljno daleko‘, tako da vlada treba da se umeša da bi obavila posao. Šest dana kasnije, Državna bezbednost pokreće „Ministarstvo istine“ (poznatije kao Odbor za upravljanje dezinformacijama) .”\nGabard, inače demokrata, 2020. se kandidovala na primarnim izborima u Demokratskoj stranci za predsednika SAD. Pomenula je Obamin govor na Univerzitetu Stanford prošle nedelje, gde je tvrdio da tehnološke kompanije teško mogu same da moderiraju sadržaj i pozvao je na veći nadzor.\n„Dobra vest je da skoro sve velike tehnološke platforme sada priznaju određenu odgovornost za sadržaj na svojim platformama i ulažu u veliki tim ljudi koji će ga nadgledati“, rekao je Obama tokom govora. „S obzirom na sam obim sadržaja, ova strategija može izgledati kao dečija igra.“\nObama je rekao da veruje da su zaposleni u kompanijama “iskreni” u pokušaju da ublaže nasilan sadržaj i govor mržnje, ali je rekao da je potrebno učiniti više da bi se pomoglo kompanijama da ograniče takve objave.\nAli dok moderiranje sadržaja može ograničiti distribuciju očigledno opasnog sadržaja, to ne ide dovoljno daleko“, rekao je Obama.\nObamin komentar dolazi nakon što je Bajdenova administracija stvorila Odbor za upravljanje dezinformacijama koji će voditi Ministarstvo za unutrašnju bezbednost, sa ciljem da se bori protiv dezinformacija na internetu.\n„Cilj je da se objedine resursi (DHS) kako bi se odgovorilo na ovu pretnju“, rekao je u sredu sekretar za unutrašnju bezbednost Alehandro Majorkas pred Podkomitetom Predstavničkog doma za državnu bezbednost.\nMajorkas je dodao da će odbor biti u velikoj meri fokusiran na ograničavanje širenja dezinformacija uoči srednjoročnih izbora 2022. godine, ali kritičari su izrazili zabrinutost zbog implikacija odbora na slobodu govora.\n„Federalna vlada nema prava da stvara Ministarstvo istine“, rekao je prošle nedelje senator Tom Koton, republikanac iz Arkanzasa, koristeći isti nadimak za odbor kao i Gabard. „Odbor za dezinformacije Ministarstva za unutrašnju bezbednost je neustavan i neamerički, i ja ću predstaviti nacrt zakona da to pokažem”, kaže on.\nTRAMP PRED REPUBLIKANCIMA: SAD su u haosu, moramo osvojiti većinu u Kongresu\nŠEŠIĆ (SDS): Održati posebnu sjednicu NSRS o pravima boraca\nU novu godinu s novim namještajem: Radnici Prointera darovali Dom „Rada Vranješević“


Vejvoda: Grenelova akcija razbudila EU, aktivirala se u vezi s Kosovom - European Western Balkans\nBEOGRAD – Visoki saradnik Instituta za društvene nauke u Beču Ivan Vejvoda izjavio je u intervjuu za Glas Amerike da odlazak predsednika Kosova Hašima Tačija iz dijaloga sa Beogradom neće biti prepreka za njegov nastavak, prenosi FoNet.\nVejvoda je ocenio da se promene u dijalogu odnose na Evropsku uniju, jer se posle aktivnosti specijalnog predstavnika predsednika SAD za dijalog Beograda i Prištine Ričarda Grenela i EU “razbudila i postala mnogo aktivnija”.\n“Ovo što je ambasador Grenel podstakao i što se stvarno događa, dovelo je od toga da se Evropa razbudila i odjednom postala mnogo aktivnija, s obzirom da je organizovala sastanke u Briselu pre neki dan i svi govore da će biti uskoro sastanak u Parizu, u formatu kakav je bio u Berlinu, gde su domaćini bili kancelarka Merkel i francuski predsednik Makron”, istakao je Vejvoda.\nOdgovarajući na pitanje da li je neophodna saradnja SAD i EU na pitanju Kosova, visoki saradnik Instituta za društvene nauke u Beču je istakao da to mora biti zajednička inicijativa, odnosno zajednički proces.\n“Bez SAD to neće ići s obzirom na njenu ulogu u poslednjih 30-ak godina u ovom regionu”, kazao je Vejvoda i dodao da SAD svojim uticajem u međunarodnim finansijskim institucijama može da pomogne da se stvori značajan ekonomsko-finansijski paket koji bi pomogao kada se sporazum postigne da se pospeši razvoj u Srbiji i na Kosovu, dok Evropa može da pomogne da se podstakne regionalna ekonomska saradnja.\nDijalog Beograda i PrištineEUInstitut za društvene naukeIvan VejvodaRičard GrenelSAD


Podeljeno 3.000 paketa penzionerima i socijalno ugroženim, danas i sutra podela još 4.500, ukupno planirano 27.000 paketa - Dnevnik Juga\nPočetna / DRUŠTVO / Podeljeno 3.000 paketa penzionerima i socijalno ugroženim, danas i sutra podela još 4.500, ukupno planirano 27.000 paketa\nSrdjan Stamenkovic 22/04/2020\tDRUŠTVO, Korona Virus, Leskovac Ostavi komentar\nAkcija pripreme i podele paketa penzionerima sa primanjima do 30.000 dinara i socijalno ugroženima nastavljena je posle kraće pauze zbog Uskršnjih praznika.\nU grličkom kraju podeljeno je oko 3.000 paketa, a danas i sutra biće podeljeno oko 4.500 paketa najugroženijima u vučijanskom kraju.\nUkupn će biti podeljeno više od 27.000 paketa.\n-Do sada je, zbog kratke pauze oko uskršnjih praznika, ukupno spakovano 9000. Oko 3000 paketa je uručeno penzionerima koji žive u grdeličkom kraju, a danas smo počeli i sutra ćemo završiti podelu 4500 paketa penzionerima iz vučjanskog kraja. Na pakovanju paketa vredno se radi, oko 40 ljudi je svakodnevno angažovano u jednoj smeni i od jutros je spakovano oko 3000 paketa. Što se tiče same distribucije, stići ćemo do svih naših penzionera i socijalno ugroženih, samo ih sve molim za strpljenje jer je Leskovac jedna od najrazuđenijih teritorija u Srbiji i potrebno je vreme, ljudstvo i logistika da se stigne svuda – rekla je zamenica gradonačelnika Leskovca dr Jasmina Ranđelović.\nRanđelović je apelovala je sugrađane da ukoliko dođe do tehničke greške i ukoliko nisu dobili svoj paket, a pripadaju grupi penzionera koji imaju primanja niža od 30.000 dinara ili su korisnici socijalne pomoći, da se jave svojoj mesnoj zajednici ili Centru za socijalni rad.\nNa kraju je najavljeno da će odmah nakon podele paketa u Vučju i okolnim mestima uslediti podela paketa za građane u delovima grada koji gravitiraju Pečenjevcu, Brestovcu i Manojlovcu.\nTagoviLeskovac paketi penzioneri socijalno ugroženi\nPrethodni Isplata redovne i privremene novčane naknade u četvrtak i petak\nSledeći Ovog vikenda zabrana kretanja od petka do ponedeljka


Radovi na deonici do 2021: Završena izgradnja denivelisanog ukrštanja na pruzi Stara Pazova - Novi Sad\nKompanija „RŽD Internešnl“ završila je izgradnju železničke\ndenivelisane galerije na 41. km pruge Beograd – Budimpešta.\nTo će omogućiti optimizaciju dinamike voznog saobraćaja, povećaće propusnu moć deonice od stanice Inđija do Beograda, kao i protok tereta i putnika na međunarodnom saobraćajnom Koridoru H.\nGalerija je ugrađena na mestu presecanja osnovnog pravca pruge Beograd – Budimpešta i železničkog koloseka u pravcu stanice Šid, u neposrednoj blizini stanice Inđija. Takođe, stručnjaci „RŽD Internešnl“ trenutno polažu gornji stroj koloseka od novog ukrštanja do veze sa postojećom železničkom prugom na stanici Šid.\nOsim toga, planirana je izgradnja još dva vijadukta, 21 mosta i podvožnjaka, kao i 29 propusta.\nTakođe će biti izgrađena nova stanica Beška sa pothodnicima, putnički peroni, a biće i rekonstruisane stanice Inđija, Sremski Karlovci i Petrovaradin sa pothodnicima, kao i stajalište Karlovački Vinogradi.\nPlanirano je da se radovi na deonici završe do 2021. godine.\nap vojvodina brza pruga Novi Sad srbija stara pazova


Tag / Slavlje / Vesti online\nU 15 gradova širom Makedonije večeras će biti održana slavlja povodom dobijanja pozivnice za priključenje te zemje NATO-u, nakon potpune primene sporazuma sa Grčkom o novom imenu te bivše...\nBiti dobar domaćin i organizator slavlja može da bude predivno, ali kada se dogodi da gosti jednostavno ne žele da odu, stvar može da se pretvori u noćnu moru. Kako se "rešiti" napornih...\n"Vatreni" slavili uz pesme Saše Matića\nLovren udarao po stolu i pevao "Kralja izgubljenih stvari"\nNajluđa proslava gola ikada (VIDEO)\nZa Meksikanca Rikarda Alveša, člana ekipe Lobos Preparas, verovatno nikada ne bi čuli da nije izveo nešto što do sada nismo imali priliku da vidimo na fudbalskim terenima.\nVestionline, rs.n1info.com 1 komentar\nNove godine: Ima ih tri, a slavimo samo jednu\nTri godine, jedna Nova godina. Astronomija poznaje postojanje tri načina da izmerimo vreme koje nazivamo jednom godinom. Oni se svi za malo razlikuju, ali su rezultati slični - dočekujemo Novu...\nVIDEO: Hrišćani u Alepu konačno slave Božić\nPrvi put od početka rata, hrišćani koji žive u sirijskom Alepu otvoreno slave Božić. Za mnoge će ovaj praznik biti poseban: snovi o mirnom životu mogli bi najzad da se ispune.


Holandski analitičari predviđaju Srbiji osam medalja u Riju! - Nova Borba\nHolandski analitičari predviđaju Srbiji osam medalja u Riju!\nĐoković, vaterpolisti i rvač Davor Štefanek mogli bi da se okite lovorikama slave nakon igara u Riju\nPredstojeće Olimpijske igre u Riju mogle bi da ostanu upisane zlatnim slovima u istoriji srpskog sporta. Nakon brojnih analiza sportskih uposlenika koji predviđaju pravu žetvu medalja za naš tim na Olimpijskim igrama, poslednji ohrabrujući signal stiže iz Holandije, gde tamošnji renomirani sportski analitičari iz "Infostrande" tipuju da će naši sportisti i sportistkinje osvojiti čak osam medalja i to tri zlata, četiri srebra i jednu bronzu.\nNaciju će najviše obradovati teniser Novak Đoković u muškom singlu, vaterpolo reprezentacija i rvač Davor Štefanek u grčko-rimskom stilu u kategoriji do 66 kilograma koji će se okititi zlatnim odličjima. Četiri srebra će pripasti muškoj košarkaškoj reprezentaciji, kajakaškom dvosedu Novaković-Grujić, strelkinjama Zorani Arunović (pištolj) i Andrei Arsović (puška), dok će prema ovoj prognozi Ivana Španović osvojiti bronzu u skoku u dalj.\nProjekcija Holanđana sigurno izgleda lepo i privlačno, ali šef naše misije u Riju Damir Štajner kaže da ovakve stvari neće uljuljkati naše sportiste i da će se svi maksimalno potruditi da obraduju sunarodnike od Subotice do Vranja.\n- "Infostrada" je kuća od ugleda i za poštovanje, dakle prilično su respektabilni. Ipak, niko u Olimpijskom komitetu Srbije, ni od funkcionera, a pogotov niko od sportista iz naše ekspedicije ne želi pre i za vreme igara da licitira brojem medalja. Jednostavno, ne želimo da tom vrstom pritiska opteretimo naše sportiste. Naš osnovni cilj je da se vratimo sa više odličja nego u Londonu kada smo osvojili četiri medalje, a da li će se to i desiti zavisi od mnogo faktora.\nAMERIKANCI NA VRHU\n1. SAD: 41 zlato, 23 srebra, 28 bronzi - ukupno 92\n2. Kina: 31, 26, 24 (81)\n3. Rusija: 20, 23, 20 (63)\n4. V. Britanija: 18, 16, 17 (51)\n5. Nemačka: 16, 16, 18 (50)\n25. Srbija: 3, 4, 1 (8)\n26. Hrvatska: 3, 3, 2 (8)\n30. Slovenija: 3, 0, 2 (5)\n48. Kosovo: 1, 0, 0 (1)\n72. BiH: 0, 0, 1 (1)


Srbija - datum: 2021-04-14 ZBOG SUMNJE NA FALSIFIKOVANJE PASOŠA Hapšenja i pretresi\n-Šest osoba uhapšeno je zbog sumnje da su izdavale flasifikovane lične isprave, kao i lažne rezultate testova na korona virus.\nUhapšeni se terete da su u prethodna četiri mjeseca pronalazili osobe zainteresovane za nabavljanje lažnih javnih dokumenta (pasoše Republike Srbije i zemalja Evropske unije, lične karte, vozačke dozvole), saopštio je MUP.\nSumnja se da su izdale i više desetina lažnih rezultata testova na kovid 19, naljepnice za vakcine proizvođača „Fajzer-Biontek“, diplome, vize, pečate za pasoš. Terete se da su za izradu falsifikovanih dokumenata, kojih je bilo više od hiljadu, naplaćivali od 100 do 800 eura po dokumentu.\nKako je saopšteno iz Tužilaštva za organizovani kriminal, u toku su pretresi na više lokacija.


“Obuka jedinica lokalne samouprave u Bosni i Hercegovini za korištenje pretpristupnih (IPA) fondova Evropske unije” – Asocijacija za demokratske inicijative (ADI)\nCilj projekta bio je pružiti adekvatnu obuku uposlenicima općina koji obavljaju poslove identifikacije, dizajniranja i formulacije projekata. Obuka se sastojala od treninga u tri oblasti koje je neophodno poznavati kako bi općina mogla pristupiti procesu apliciranja za korištenje IPA fondova:\nUpoznavanje sa pretpristupnim fondovima, namjena i karakter IPA fondova\nUpravljanje projektnim ciklusom i izrada projekata prema postojećim dokumentima i formatima Evropske unije\nUpoznavanje sa metodom logičkog pristupa i upotreba projektne matrice pri kreiranju i implementiranju projekta.\nČetvrta faza projekta odnosila se na pisanje konkretnog prijedloga projekta i pomoć općini prilikom apliciranja za korištenje IPA fondova.\nU okviru dugoročnog projekta edukacije jedinica lokalne samouprave, prva faza projekta je i finansijski podržana od strane Ambasade Kraljevine Velike Britanije. Asocijacija za demokratske inicijative (ADI) Sarajevo, u periodu od septembra 2007. do marta 2008. godine, realizirala je edukaciju uposlenika u dvije općine u BiH, Općine Vitez i Općine Bijeljina.


Pravi nameštaj štedi kvadrate - BGnekretnine blog\nPravi nameštaj štedi kvadrate\nkrevet, namestaj, plakari, stambeni prostor, uređenje stana\nNovosti, Uredjenje stana 011 Mar 2016\nIsti komad može da bude i krevet i radni sto, plakar ili polica. Čak i u malim stanovima odvajanje prostora je vrlo značajno, a za ovu namenu se koriste paravani, sklopive pregrade ili providne police kako biste omogućili nesmetano funkcionisanje i život u malom, ograničenom prostoru, sobe namestite multifunkcionalnim nameštajem i tako uštedite na kvadratima.\nZa početak, dobro i vrlo pažljivo sagledajte šta vam je, zaista, potrebno za optimalno funkcionisanje i boravak u domu. Vodite se saznanjem da ćete u okviru istog prostora obedovati, spavati, pripremati hranu, primati goste, odlagati stvari.\nPre nego počnete sa uređenjem, napravite plan šta vam je potrebno, ali budite maksimalno racionalni i birajte komade nameštaja koji lakom manipulacijom mogu da zadovolje više potreba. Tako će svaki centimetar prostora biti uvek iskorišćen.\nUkoliko želite, duž zidova formirajte niske komode sa fiokama, policama za knjige, koje ćete uz pomoć nekoliko mekanih jastuka pretvoriti u udobnu sofu.\nKoristite tabure sa sedalima koja se mogu skidati, pa će njihova unutrašnjost poslužiti kao odlično mesto za odlaganje suvišnih stvari. Birajte krevete sa fiokama, koje značajno mogu da pomognu u situacijama kad nemate dovoljno prostora za postavljanje plakara.\nUkoliko želite da sakrijete deo koji ste namenili za kuhinju, poigrajte se elementom u koji je možete smestiti. Kada je zatvoren, ovaj deo opreme izgleda kao plakar, na koji možete smestiti na primer LCD televizor, a kada se otvori, dobija se potpuno funkcionalna kuhinja sa dovoljno mesta za odlagaje posuđa.\nIsti komad nameštaja može biti i krevet, radni sto, plakar i polica, u zavisnosti od doba dana. Jednostavnim razmeštanjem elemenata funkcija ovakvih komada se menja prilagođavajući se vašim potrebama.\nČak i u malim stanovima, odvajanje prostora je vrlo značajno. Za ovu namenu se najčešće koriste paravani, sklopive pregrade ili transparentne police koje će vizuelno podeliti prostor, ali ga neće učiniti skučenim i mračnim. Ovo je veoma bitno u slučajevima kada treba, makar provizorno, odvojiti prostor koji je namenjen deci.\nKomad multifunkcionalnog nameštaja srednje visine, koji može biti i krevet i pisaći sto, ukoliko je postavljen kao granica između prostora za odrasle i decu, kvalitetno će podeliti zajedničku sobu.\nZa koje god rešenja da se opredelite, bitno je da kombinujete tako da od malog prostora izvučete maksimum.\nNije naodmet napomenuti da male stanove treba držati čisto i uredno, kako bi se dobio utisak većeg prostora, a u tome mogu da pomognu i ogledala, svetle boje, igra rasvetom.


Šešić: Klub poslanika SDS traži odgovore za afere u “Šumama Srpske” (VIDEO) - Televizija K3\nŠešić: Klub poslanika SDS traži odgovore za afere u “Šumama Srpske” (VIDEO)\nVeć godinama Srpska demokratska stranka upozorava da Prointer pravi monopol u sektoru informacionih tehnologija u Republici Srpskoj i da je napravljena svjesno kako bi kroz javne nabavke i tendere izvukla dodatna sredstva iz budžeta Republike Srpske. Poslednji tender za nabavku informacionih tehnologija u Šumama Srpske to pokazuje – kazao je Davor Šešić, narodni poslanik SDS u NSRS na danas održanoj pres konferenciji u Banja Luci.\n„Kada su Šume Srpske 2018. godine raspisale tender za nabavku informacionih tehnologija u vrijednosti od 5,5, miliona KM, jedina firma koja se javila je Prointer koja je ponudila da se posao uradi za nepunih 16 miliona KM. To je očito rukovodstvu Šuma Srpske bio jasan signal da moraju da povećaju cijenu tendera za nabavku te informacione tehnologije u vrijednosti od 17 miliona KM“ – istakao je poslanik SDS-a.\nŠešić je postavio pitanje ako Šume Srpske imaju toliko viška novca zašto se ne povaćaju plate radnika, zašto radnici svih profila napuštaju Šume Srpske i da li su se za taj novac mogla kupiti adekvatnija oprema za radnike ovog preduzeća.\nLjudski faktor uzrok požara u fabrici RAOP (VIDEO)Divljanje kod Ugljevika: 235 na sat na putu gdje je ograničenje 60 (VIDEO)


Saobraćaj na pojedinim putevima i dalje u prekidu zbog protesta poljoprivrednika : Najnovije vesti : POLITIKA\nCir Lat\tPartizan dobio derbi protiv Zvezde za odbranu titule\nNajnovije vesti\tSaobraćaj na pojedinim putevima i dalje u prekidu zbog protesta poljoprivrednika\nBEOGRAD – Saobraćaj na pojedinim putevima u Vojvodini i dalje je u prekidu jer su ih blokirali poljoprivrednici nezadovoljni načinom isplate agrarnih subvencija, rečeno je Tanjugu u Auto-moto savezu Srbije (AMSS).\nPrema podacima AMSS, od 21 sat blokiran je put u okolini Kikinde Melenci-Bašaid, put Novi Kneževac-Čoka, kao i putevi od Zrenjanina do Beograda, Novog Sada i Novog Bečeja.\nBlokiran je put i Zrenjanin-Vršac kod Sečnja, put od Pančeva ka Zrenjaninu, kao i stari put preko mosta na Tamišu, rečeno je Tanjugu u AMSS-u.\nSaobraćaj na putevima u Vojvodini danas je bio otežan, jer su nezadovoljni poljoprivrednici blokirali pojedine regionalne i lokalne puteve, a predsednica Skupštine Srbije Slavica Đukić Dejanović, koja zamenjuje predsednika Republike, pozvala ih je da prekinu blokadu i poručila im da će probleme zbog kojih protestuju rešavati naredna vlada.\nDeo poljoprivrednika u Vojvodini i centralnom delu Srbije počeo je danas u 10 sati ranije najavljenu blokadu važnijih saobraćajnica jer nisu prihvaćeni njihovi zahtevi, među kojima je osnovni da subvencije u agraru budu isplaćivane po hektaru.\tTanjug\tobjavljeno: 25/04/2012